tripathysagar/odia_wiki huggingface dataset:
ଯୋଙ୍ଗ ସୋଙ୍ଗ ଶ୍ରୁଙ୍ଗ , ହିମାଳୟ ପର୍ବତ ଶ୍ରେଣୀର ଏକ ପର୍ବତ । ଏହାର ଉଚ୍ଛତା 7.462ମିଟର ବା 24,482 ଫୁଟ । ଏହା ବିଶ୍ୱର 57 ତମ ଉଛ ଶୃଙ୍ଗ । ଏହାର 20 କିଲୋମିଟର ଦୂରରେ କଞ୍ଚନଜଙ୍ଘା ଶ୍ରୁଙ୍ଗ ରହିଛି । ଏହି ଶ୍ରୁଗ ସ୍ଥଳ ଭାରତ , ନେପାଲ ଓ ଚୀନ ଦେଶ ସମୂହର ସୀମାରେ ରହିଛି । ଜର୍ମାନ ଦେଶର ଗୁଣ୍ଠର ଡିରେନ୍ଫୁର୍ଥଙ୍କ ନେତୃତ୍ୱରେ ଦଳ ପ୍ରଥମେ ଏହି ଶ୍ରୁଙ୍ଗକୁ 1930 ମସିହାରେ ଆରୋହଣ କରିଥିଲେ । ତାଙ୍କର ଏହି ଦଳର ଅନେକ ସଦସ୍ୟ ହିମାଲୟ ଆରିହନ ପାଇଁ ପୁଣି ଭାରତ ଆସିଥିଲେ । 30 ସେପ୍ଟେମ୍ବର 2012ରେ କଲିକତାର ଏକ ଦଳ ହିମାଲୟ କ୍ଲବ ତରଫରୁ ପୂର୍ବ ଦିଗରୁ ଏହି ଶ୍ରୁଙ୍ଗ ଆରୋହଣ କରିବାରେ ସଫଳ ହେଇଥିଲେ । ସେହି ଦଳର ଅନନ୍ୟ ଏକ ଅଂଶ ଡୋମ କଙ୍ଗ ଶ୍ରୁଙ୍ଗ ମଧ୍ୟ ଆରୋହଣ କରିଥିଲେ ।
ଉପକ୍ରମ: ରଥଯାତ୍ରା  ଘୋଷଯାତ୍ରା ଓ ଶ୍ରୀଗୁଣ୍ଡିଚା ନାମରେ ମଧ୍ୟ ଜଣାଶୁଣା  । ଓଡ଼ିଶାର ମୁଖ୍ୟ ଯାତ୍ରା ରୂପେ ପୁରୀର ରଥଯାତ୍ରା ବିଶ୍ୱପ୍ରସିଦ୍ଧ । ଏହା ଜଗନ୍ନାଥ ମନ୍ଦିରରେ ପାଳିତ ଦ୍ୱାଦଶ ଯାତ୍ରାର ମଧ୍ୟରେ ପ୍ରଧାନ । ସମଗ୍ର ଭାରତବର୍ଷରେ ଦେବତାମାନଙ୍କ ନିମନ୍ତେ ଯେତେ ପ୍ରକାରର ରଥ ବ୍ୟବହାରରେ ଆସୁଛି, ତାହା ମଧ୍ୟରେ ଶ୍ରୀକ୍ଷେତ୍ରର ତିନି ରଥ ନିର୍ମାଣ ଶୈଳୀ ଅତୀବ ରହସ୍ୟମୟ । ବହୁ ପ୍ରାଚୀନ ସମୟରୁ ରଥତ୍ରୟର ନିର୍ମାଣ ପଦ୍ଧତି ଶିଳ୍ପଶାସ୍ତ୍ରାନୁମୋଦିତ । ପ୍ରତ୍ୟେକ ପର୍ଷ ପରମ୍ପରା ଅନୁଯାୟୀ ଶ୍ରୀନଅର ସମ୍ମୁଖସ୍ଥ ରଥ ଖଳାରେ ନୂତନ ଭାବେ ତୋନୋଟି ରଥର ନିର୍ମାଣ କାର୍ଯ୍ୟ ଆରମ୍ଭ ହୋଇଥାଏ। ଏ ସମ୍ପର୍କିତ ବିଭିନ୍ନ କାର୍ଯ୍ୟ ରାଜ୍ୟ ତଥା ଜିଲ୍ଲା ପ୍ରଶାସନ, ବିଧି ବିଭାଗ, ଶ୍ରୀମନ୍ଦିର ପ୍ରଶାସନ, ପୋଲିସ ପ୍ରଶାସନ ଓ ପୌର ପ୍ରଶାସନଦ୍ୱାରା ମିଳିତ ଭାବେ ସମ୍ପାଦିତ ହୋଇଥାଏ। ଶ୍ରୀମନ୍ଦିରର ତିନି ଠାକୁରଙ୍କ ପାଇଁ ତିନୋଟି ଭିନ୍ନ ଭିନ୍ନ ରଥର ବ୍ୟବସ୍ଥା ରହି ଆସିଛି । ସାମ୍ୟ ଓ ମୈତ୍ରୀର ପ୍ରତୀକ ଶ୍ରୀଜଗନ୍ନାଥ ମହାପ୍ରଭୁ ଯେଉଁ ରଥରେ ବିରାଜମାନ କରି ଶ୍ରୀଗୁଣ୍ଡିଚା ମନ୍ଦିରକୁ ନବ ଦିନ ଯାତ୍ରା କରନ୍ତି, ସେ ରଥର ନାମ ନନ୍ଦିଘୋଷ। ନନ୍ଦିଘୋଷ ରଥ-ସବିଶେଷ ବିବରଣୀ  'ନନ୍ଦିଘୋଷ'  ରଥ  'ଗରୁଡ଼ଧ୍ୱଜ'  ବା  'କପିଳଧ୍ୱଜ'  ନାମରେ ମଧ୍ୟ ପରିଚିତ । ଜଗନ୍ନାଥଙ୍କ ସହ ମଦନମୋହନ ଏହି ରଥରେ ବିଜେ କରିଥାନ୍ତି । ନିର୍ମାଣ ଶୈଳୀ ଶିଳ୍ପଶାସ୍ତ୍ରାନୁମୋଦିତ ଓ ପରମ୍ପରା ଅନୁସାରେ ପୁରୀରେ ପ୍ରତିବର୍ଷ ସମ୍ପୁର୍ଣ୍ଣ ଭାବେ ନୂଆ କାଠରେ ରଥ ତିଆରି କରାଯାଏ । ପରମ୍ପରା ଅନୁଯାୟୀ ଶ୍ରୀନଅର ସମ୍ମୁଖସ୍ଥ ରଥଖଳାରେ ନୂତନ ଭାବେ ଏକ ନିର୍ଦ୍ଧିଷ୍ଟ ଉଚ୍ଚତା ଓ ମାପ ଅନୁସାରେ ଏହି ତିନୋଟି ରଥର ନିର୍ମାଣ କାର୍ଯ୍ୟ ଆରମ୍ଭ ହୋଇଥାଏ । ରଥ ନିର୍ମାଣ ତଥା ରଥଯାତ୍ରାର ପ୍ରଥମ ଶୁଭାରମ୍ଭ ହୋଇଥାଏ ସରସ୍ୱତୀ ପୂଜା ଶ୍ରୀପଞ୍ଚମୀ ତିଥିଠାରୁ । ଅକ୍ଷୟ ତୃତୀୟା ଦିନ ତିନି ରଥ ଶୁଭାରମ୍ଭ କାର୍ଯ୍ୟର ଅନୁକୂଳ ହୋଇଥାଏ । ନନ୍ଦିଘୋଷ ରଥରେ ୪ଟି ଲେଖାଏଁ ଅଶ୍ୱ, ଗୋଟିଏ ସାରଥୀ, ଦୁଇଟି ଶୁଆ, ରଥବାଡ଼, ୯ଟି ଲେଖାଏଁ ପାର୍ଶ୍ୱ ଦେବତା ଖଞ୍ଜା ଯାଇଥାଏ । ନନ୍ଦିଘୋଷ ରଥର ନିର୍ମାଣ କାର୍ଯ୍ୟ ଶେଷ ହେବା ପୂର୍ବରୁ ପ୍ରାୟ ୧୪ ଜଣ ଦରଜୀ ସେବକଙ୍କଦ୍ୱାରା ନିର୍ଦ୍ଦିଷ୍ଟ ତିଥିରେ ଆରମ୍ଭ ହୋଇ ରଥ ମଣ୍ଡିଣି କନା ପ୍ରସ୍ତୁତ କରାଯାଇ ତିନି ରଥରେ ସୁସଜ୍ଜିତ କରାଯାଏ।
ଶାଶୁଘର ଚାଲିଯିବି ୨୦୦୬ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ବସନ୍ତ ସାହୁ ।
ଗୋତମରା ଗାଁ ଓଡ଼ିଶାର ଅନୁଗୋଳ ଜିଲ୍ଲାର ବଅଁରପାଳ ବ୍ଲକ ଅନ୍ତର୍ଗତ ବଅଁରପାଳ ଥାନା ଅଧୀନରେ ଥିବା ଏକ ଗାଆଁ  ଗମନାଗମନ ଏହା ବଅଁରପାଳ ନିକଟରେ ଅବସ୍ଥିତ । ଏହା ଅନୁଗୁଳଠାରୁ ୧୫ କି.ମି. ଦୂରରେ ଅବସ୍ଥିତ । ବିଶେଷତା ଶିକ୍ଷା ବିଦ୍ୟାଳୟ ଏହି ଗ୍ରାମରେ ଗୋଟିଏ ଉଚ୍ଚପ୍ରାଥମିକ ଓ ଗୋଟିଏ ଉଚ୍ଚବିଦ୍ୟାଳୟ ଅଛି । ଅନ୍ୟାନ୍ୟ ଏହି ଗାଆଁର ବାସିନ୍ଦା  'ରଜନୀକାନ୍ତ ସିଂହ'   (ବିଜୁ ଜନତା ଦଳ) ଅନୁଗୋଳ ବିଧାନ ସଭା ଆସନର ବିଧାୟକ  । ପର୍ଯ୍ୟଟନ ଏହି ଗାଆଁଠାରୁ ଅଳ୍ପ ଦୂରରେ ଗ୍ରାମଦେବତୀ ମା ବ୍ରହ୍ମାୟଣୀ ମନ୍ଦିର ଓ କୁଣ୍ଢେଶ୍ୱର ଶିବ ମନ୍ଦିର ଅଛି । ଏଠାରେ ପ୍ରତିବର୍ଷ ଆଶ୍ୱିନ ପୂର୍ଣ୍ଣିମାରେ  'ମା ବ୍ରହ୍ମାୟଣୀ' ଙ୍କ ଯାତ୍ରା ଅନୁଷ୍ଠିତ ହୋଇଥାଏ ।
ନବରଙ୍ଗପୁର  (କ୍ରମିକ ସଂଖ୍ୟା: ୭୫) ନବରଙ୍ଗପୁର ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ  । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ନବରଙ୍ଗପୁର  (ପୌ), ନବରଙ୍ଗପୁର ବ୍ଳକ, ନନ୍ଦାହାଣ୍ଡି ବ୍ଳକ, ତେନ୍ତୁଳୀଖୁଣ୍ଟି ବ୍ଳକ ଓ କୋଷାଗୁମୁଡ଼ା ବ୍ଳକର କିଛି ଅଞ୍ଚଳ  । ଗତ ୨୦୨୪ ଓଡ଼ିଶା ବିଧାନସଭା ନିର୍ବାଚନରେ ଭାରତୀୟ ଜନତା ପାର୍ଟି ପ୍ରାର୍ଥୀ ଗୌରୀ ଶଙ୍କର ମାଝି ବିଜୁ ଜନତା ଦଳ ପ୍ରାର୍ଥୀ କୌଶଲ୍ୟା ପ୍ରଧାନିଙ୍କଠାରୁ ୨୫,୦୯୪ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି। ୨୦୧୪ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ମନୋହର ରନ୍ଧାରୀ ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ସଦନ ନାୟକଙ୍କଠାରୁ ୧୧,୩୮୯ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି। ୨୦୦୯ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ମନୋହର ରନ୍ଧାରୀ, ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ସଦନ ନାୟକଙ୍କଠାରୁ ୩,୩୩୪ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ । ନିର୍ବାଚିତ ବିଧାୟକଗଣ ୧୯୫୧ରୁ ୨୦୨୪ ମଧ୍ୟରେ ମୋଟ ୧୭ଥର ନିର୍ବାଚନ ଅନୁଷ୍ଠିତ ହୋଇସାରିଛି ।
ମୁକ୍ରୀ  (ଜନ୍ମ ୫ ଜାନୁୟାରୀ ୧୦୨୨ ; ମୃତ୍ୟୁ ୪ ସେପ୍ଟେମ୍ବର ୨୦୦୦ ) ଜଣେ ଭାରତୀୟ ଫିଲ୍ମ ଅଭିନେତା ଯିଏ ହିନ୍ଦୀ ଚଳଚ୍ଚିତ୍ରରେ ହାସ୍ୟ ଚରିତ୍ରରେ ଅଭିନୟ କରୁଥିଲେ  । ତାଙ୍କର ପୁରା ନାମ ଥିଲା ମହମ୍ମଦ ଉମାର ମୁକ୍ରୀ । ତାଙ୍କର ଜନ୍ମ ଆଲିବାଗ ଠାରେ ହେଇଥିଲା । ସେ ୧୯୪୫ ମସିହାରେ ତାଙ୍କର ପ୍ରଥମ ଫିଲ୍ମ ଦିଲୀପ କୁମାରଙ୍କ ଅଭିନୀତ  ' ପ୍ରତିମା ' ରେ ଅଭିନୟ କରିଥିଲେ । ତାହା ପରେ ସେ ଦୀର୍ଘ ୫୦ ବର୍ଷ ଧରି ୬୦୦ରୁ ଉର୍ଦ୍ଧ ଫିଲ୍ମରେ ଅଭିନୟ କରିଥିଲେ ମୁକ୍ରୀ ତାଙ୍କର ଖର୍ବକାୟ ଶରୀର , ଦନ୍ତହୀନ ହସ , ହାସ୍ୟ ଉଦ୍ଦୀପିକ ସଂଳାପ ପ୍ରଦାନ ଶୈଳୀ ଯୋଗୁ ଦର୍ଶକଙ୍କୁ ଖୁବ ଆମୋଦିତ କରି ପାରୁଥିଲେ । ଦୀର୍ଘ ୬ ଦଶନ୍ଧି ଧରି ସେ ହିନ୍ଦୀ ସିନେମାରେ ଜଣେ ଅତି ପରିଚିତ ଚେହେରାରେ ଅବତୀର୍ଣ ଥିଲେ । ତାଙ୍କର ଉଲ୍ଲେଖନୀୟ ଫିଲ୍ମ ମଧ୍ୟରେ ମଦର ଇଣ୍ଡିଆ  (୧୯୫୭), ଶରାବୀ  (୧୯୮୪), ଆମର ଆକବର ଆଣ୍ଟୋନୀ  ( ୧୯୭୭), ବମ୍ବେ ଟୁ ଗୋଆ  (୧୯୭୨) ଇତ୍ୟାଦି ଅନ୍ତର୍ଭୁକ୍ତ  । ଫିଲ୍ମ ଜୀବନୀ ଅଭିନେତା ଦିଲୀପ କୁମାରଙ୍କ ସହପାଠୀ ଥିବା ମୁକ୍ରୀଙ୍କ ଅଭିନୟ ଜୀବନ ଭି ଦିଲୀପ କୁମାରଙ୍କ ସହ ସମାନ୍ତରାଳ ଭାବେ ଯାଇଥିଲା । ଅନେକ ଚିତ୍ରରେ ଉଭୟ ଅଭିନୟ କରିଥିଲେ । କିନ୍ତୁ ୧୯୪୫ରେ ଫିଲ୍ମ ଅଭିନୟକୁ ଆସିବା ଆଗରୁ ଜଣେ କାଜି  ( ମୁସଲିମ ଧର୍ମ ଯଜକ ) ଥିଲେ  । ମୃତ୍ୟୁ ୨୦୦୦ ମସିହାରେ ମୁମ୍ବାଇ ଲୀଳାବତୀ ହସ୍ପିଟାଲରେ ୭୮ ବର୍ଷ ବୟସରେ ମୁକ୍ରୀଙ୍କ ଦେହାନ୍ତ ହେଇଯାଇଥିଲା ହୃଦୟାଘାତ ଯୋଗୁ । ବ୍ୟକ୍ତିଗତ ଜୀବନ ମୃତ୍ୟୁ ବେଳେ ମୁକ୍ରୀ ତାଙ୍କ ପତ୍ନୀଙ୍କ ବ୍ୟତୀତ ୫ ପୁତ୍ର ଓ ୨ କନ୍ୟାଙ୍କୁ ଛାଡି ଯାଇଥିଲେ । ତ ମଧ୍ୟରୁ ତାଙ୍କ ପୁତ୍ର ନାସିମ ମୁକ୍ରୀ ଜଣେ ସହ ଅଭିନେତା ହେବା ସହ ଫିଲ୍ମରେ ସଂଳାପ ରଚନା ମଧ୍ୟ କରୁଛନ୍ତି ।
ଭାଲୁ ଉପଦ୍ରବ ବିଜୟ ମିଶ୍ରଙ୍କ ରଚିତ ଏକ ଓଡ଼ିଆ ଏକାଙ୍କିକା । ଏହାର କାହାଣୀ ପଶୁର ବିଶ୍ୱାସ ଓ ମଣିଷର ବିଶ୍ୱାସହୀନତାକୁ ନେଇ ଗତିଶୀଳ । ବିଷୟବସ୍ତୁ ଏକଦା ଜଙ୍ଗଲ ଛାଡ଼ି ସହରକୁ ଚାଲିଆସିଥିବା ଭାଲୁଟିଏ ସହରୀ ଲୋକଙ୍କ ମନରେ ଭୟ ଓ ଆତଙ୍କ ସୃଷ୍ଟି କରିଥିଲା । ପ୍ରଶାସନ ପକ୍ଷରୁ ଆରମ୍ଭ କରି ବ୍ୟକ୍ତିବିଶେଷ ପର୍ଯ୍ୟନ୍ତ ଏ ନେଇ ତତ୍ପରତା ପ୍ରକାଶ କରିଛନ୍ତି । ଭାଲୁ ହିଂସ୍ରଜନ୍ତୁ । ମଣିଷର ଅଧିକ କ୍ଷତି କରିପାରେ ସେ । ଏପରି ଏକ ସମ୍ଭାବନାକୁ ନାଟ୍ୟକାର ନାଟକୀୟ ମୋଡ ଦେଇଛନ୍ତି ଓ ସସେମିରା ଉପାଖ୍ୟାନଟିକୁ ଏଥିରେ ସନ୍ନିବେଶିତ କରିଛନ୍ତି । ପଶୁର ବିଶ୍ୱାସ ଓ ମଣିଷର ବିଶ୍ୱାସଘାତକତା ଏକ ଚିରାଚରିତ ଢଙ୍ଗରେ କାହାଣୀଟି ପର୍ଯ୍ୟବେସିତ । ନାନା ପ୍ରକାରର ଆଶା-ଆଶଙ୍କାରେ ମ୍ରିୟମାଣ ଗୋଟାଏ ମେସ‌ର ଅନ୍ତେବାସୀମାନେ,ଅବଲୀଳାକ୍ରମେ ସେମାନଙ୍କ ପାଇଖାନା ଘର ଭିତରକୁ ଭାଲୁ ପ୍ରବେଶ କରିବାର ଜାଣିପାରିଛନ୍ତି । ନାନା ତର୍କବିତର୍କ ପରେ ଯେତେବେଳେ ପଛପଟ ଦୁଆର ଖୋଲି ଭାଲୁକୁ ବାହାର କରିବାର ଉଦ୍ୟମ ହୋଇଛି, ସେତେବେଳେ ପ୍ରଶ୍ନ ଉଠୁଛି  ବିରାଡ଼ି ବେକରେ ଘଣ୍ଟି ବାନ୍ଧିବ କିଏ?ଶେଷରେ ଉଠିଛି ଗୋପୀର କଥା,ଯାହାକୁ ତା ବୁଢୀମା ଏମାନଙ୍କ ଦାୟିତ୍ୱରେ ଛାଡ଼ିଦେଇଥିଲା । ମେସ‌ର ସମସ୍ତ ସ୍ବାର୍ଥପରମାନେ ନିଜ ନିଜର ସୁରକ୍ଷା ପାଇଁ ଗୋପୀକୁ ହିଁ ବିପଦ ମୁହଁକୁ ଠେଲି ଦେଇଛନ୍ତି । କିନ୍ତୁ ଭାଲୁର ଦୟାରୁ ସେ ବଞ୍ଚିଯାଇଛି । ପରେ ଗୋପୀ ମେସ୍ ଛାଡି ଚାଲିଯିବା ପାଇଁ ନିଷ୍ପତ୍ତି ନେଇଛି ଓ ଏହି ଅବସରରେ ନାଟ୍ୟକାର ଗୋପୀ ମୁହଁରେ ସେଇ  ସସେମିରା  କଥା ମନେପକାଇ ବିଶ୍ୱାସ ଓ ଅବିଶ୍ୱାସର ମୁଖାପିନ୍ଧା ମଣିଷର ପ୍ରକୃତ ପରିଚୟ ପଦାରେ ପକାଇଛନ୍ତି ।
ଜୀବବିଜ୍ଞାନରେ ଜଗତ, ବୈଜ୍ଞାନିକ ବର୍ଗୀକରଣରେ ତ୍ରିଜଗତ ପ୍ରଣାଳୀରେ ସର୍ବୋଚ୍ଚ ସ୍ତର, ଯାହାକୁ ମହାସାମ୍ରାଜ୍ୟ ବୋଲି ମଧ୍ଯ କୁହାଯାଇଥାଏ । ଏହାକୁ ୧୯୯୦ ମସିହାରେ କାର୍ଲ ୱୋଏସ ବ୍ଯଖ୍ଯା କରିଥିଲେ । ଏହି ପ୍ରଣାଳୀ ଅନୁସାରେ ଜୀବନବୃକ୍ଷକୁ ତିନୋଟି ଜଗତରେ ବିଭକ୍ତ କରାଯାଇଛି; ଯଥା - ଆର୍କିଆ, ବ୍ଯାକ୍ଟେରିଆ, ୟୁକାରିଆ। ପ୍ରଥମ ଦୁଇ ଜଗତରେ କେବଳ ପ୍ରାକ୍-ନ୍ଯଷ୍ଟୀୟ ଅଣୁଜୀବମାନେ ଅଛନ୍ତି, ୟୁକାରିଆରେ ସୁନ୍ଯଷ୍ଟୀୟ ଏକକୋଷୀ ତଥା ବହୁକୋଷୀ ଜୀବମାନେ ଅଛନ୍ତି । ଅକୋଷୀୟ ଜୀବନକୁ ଏହି ତନ୍ତ୍ରରେ ସ୍ଥାନ ଦିଆଯାଇ ନାହିଁ । ଏହି ତନ୍ତ୍ରର ବିକଳ୍ପ ହେଲା - ଦ୍ୱିମହାଜଗତ ପ୍ରଣାଳୀ, ଯେଉଁଥିରେ କେବଳ ୟୁକାରିଆ ଏବଂ ପ୍ରୋକାରିଆ ଅଛି ।
ଦୁଧସାଗର ଜଳପ୍ରପାତ  (ଦୁଧସାଗର ନାମର ଅର୍ଥ କ୍ଷୀରର ସମୁଦ୍ର) ଏକ ଚତୁଃସୋପାନ ବିଶିଷ୍ଟ ଜଳପ୍ରପାତ  । ଭାରତର ଗୋଆ ରାଜ୍ୟରେ ପ୍ରବାହିତ ମଣ୍ଡୋଭୀ ବା ମାଣ୍ଡୋଭୀ ନଦୀ ଶଯ୍ୟାରେ ଏହି ଜଳପ୍ରପାତ ଅବସ୍ଥିତ । ଗୋଆର ରାଜଧାନୀ ପାଣାଜୀଠାରୁ ସଡ଼କପଥରେ ଏହି ଜଳପ୍ରପାତର ଦୂରତା ପ୍ରାୟ ୬୦ କିଲୋମିଟର୍ । ମଡ଼ଗାଓଁ-ବେଲ୍‍ଗାଭି ରେଳପଥରେ ମଡ଼ଗାଓଁଠାରୁ ୪୬ କିଲୋମିଟର୍ ପୂର୍ବ ଦିଗରେ ଓ ବେଲ୍‍ଗାଭିଠାରୁ ୮୦ କିଲୋମିଟର୍ ଦକ୍ଷିଣ ଦିଗରେ ଦୁଧସାଗର ଜଳପ୍ରପାତ ଅବସ୍ଥିତ । ୩୧୦ ମିଟର୍  (୧୦୧୭ ଫୁଟ୍) ଉଚ୍ଚ ଓ ୩୦ ମିଟର୍  (୧୦୦ ଫୁଟ୍) ପ୍ରସ୍ଥ ବିଶିଷ୍ଟ ଦୁଧସାଗର ଭାରତର ଉଚ୍ଚତମ ଜଳପ୍ରପାତମାନଙ୍କ ମଧ୍ୟରେ ଅନ୍ୟତମ  । ପଶ୍ଚିମ ଘାଟ ପର୍ବତମାଳାରେ ରହିଥିବା ଭଗବାନ ମହାବୀର ଅଭୟାରଣ୍ୟ ଓ ମୋଲ୍ଲେମ୍ ଜାତୀୟ ଉଦ୍ୟାନର ସୀମା ମଧ୍ୟରେ ଏହି ଜଳପ୍ରପାତ ବିଦ୍ୟମାନ । ଦୁଧସାଗର ଜଳପ୍ରପାତ କର୍ଣ୍ଣାଟକ ଓ ଗୋଆ ରାଜ୍ୟଦ୍ୱୟଙ୍କ ଭୌଗୋଳିକ ସୀମାରେଖା ନିରୂପଣ କରିଥାଏ । ଦୁଧସାଗରର ପାର୍ଶ୍ୱବର୍ତ୍ତୀ ଅଞ୍ଚଳ ପର୍ଣ୍ଣମୋଚୀ ଅରଣ୍ୟ ଓ ଜୈବ ବିବିଧତାରେ ଭରା । ଶୁଷ୍କ ଋତୁରେ ଜଳପ୍ରପାତଟି ସେତେ ସୁନ୍ଦର ଦେଖାଯାଏ ନାହିଁ । କିନ୍ତୁ ବର୍ଷା ଋତୁରେ ଜଳାଧିକ୍ୟ ଓ ସ୍ରୋତର ପ୍ରଖରତା ଯୋଗୁଁ ଜଳପ୍ରପାତ ଅପୂର୍ବ ଶୋଭା ବହନ କରିଥାଏ । ଯାତାୟତ ଦୁଧସାଗର ଜଳପ୍ରପାତର ନିକଟତମ ରେଳଷ୍ଟେସନ ହେଉଛି କ୍ୟାସେଲ୍ ରକ୍ ରେଳଷ୍ଟେସନ । ପର୍ଯ୍ୟଟକମାନେ କ୍ୟାସେଲ୍ ରକ୍ ଷ୍ଟେସନରୁ ରେଳଗାଡ଼ି ଯୋଗେ ଦୁଧସାଗରଠାରେ ଓହ୍ଲାଇ ପାରିବେ । ପ୍ରକୃତରେ ଦୁଧସାଗର ଏକ ରେଳଷ୍ଟେସନ ନୁହେଁ ; ତେଣୁ ଏଠାରେ କୌଣସି ପ୍ଲାଟଫର୍ମ ନାହିଁ । ନିଜ ଗତିପଥରେ ରେଳଗାଡ଼ି ପ୍ରପାତ ସମ୍ମୁଖରେ ୧-୨ ମିନିଟ୍ ପାଇଁ ଅଟକିଥାଏ । ଏହି ସମୟରେ ପର୍ଯ୍ୟଟକଙ୍କୁ ରେଳରୁ ସିଧା ଭୂମିରେ ଓହ୍ଲାଇବାକୁ ହୁଏ । ରେଳ ଅଟକୁଥିବା ସ୍ଥାନରୁ ରେଳଧାରଣା ଉପରେ ପ୍ରାୟ ୧ କିଲୋମିଟର୍ ଚାଲିବା ପରେ ଜଳପ୍ରପାତର ଦର୍ଶନ ମିଳେ । ଏକ ଲୋକପ୍ରିୟ ପର୍ଯ୍ୟଟନ ସ୍ଥଳୀ ହେଲେହେଁ ଚାଲି ଚାଲି ପ୍ରପାତ ନିକଟକୁ ଯିବା ପର୍ଯ୍ୟଟକଙ୍କ ଆଶାର ବିପରୀତ ଥାଏ । ପୁଣି ପଥରେ ଏକ ୨୦୦ ମିଟର୍ ଲମ୍ବା ରେଳ ସୁଡ଼ଙ୍ଗ ମିଳେ ଯାହା ସମ୍ପୂର୍ଣ୍ଣ ରୂପେ ଅନ୍ଧକାରମୟ । ଏହା ପଦଯାତ୍ରାରେ ଅଳ୍ପ କଷ୍ଟ ଓ ଅସନ୍ତୋଷ ଯୋଗ କରିଥାଏ । ଭାରତୀୟ ରେଳ ବିଭାଗ ଦୁଧସାଗର ନିକଟରେ ରେଳଗାଡ଼ିରୁ ଲୋକଙ୍କ ଓହ୍ଲାଇବା ଓ ଚଢ଼ିବା ଉପରେ ନିଷିଦ୍ଧାଦେଶ ଜାରୀ କରିଛନ୍ତି । ପୁଣି ଦୁଧସାଗର ଓ ତାହା ନିକଟବର୍ତ୍ତୀ ଅଞ୍ଚଳରେ ସ୍ୱଚ୍ଛ ମଧୁର ପାନୀୟ ଜଳ, ସୁଲଭ ଶୌଚାଳୟ, ବିଦ୍ୟୁତ୍ ଶକ୍ତି ବା ମୋବାଇଲ୍ ସିଗ୍ନାଲ୍ ଇତ୍ୟାଦି ସୁବିଧା ଉପଲବ୍ଧ ନାହିଁ । ସଡ଼କ ପଥରେ ଗଲେ ଏହି ରେଳ ଅଟକୁଥିବା ସ୍ଥାନରେ ସିଧାସଳଖ ଭାବେ ପହଞ୍ଚି ହେବ ନାହିଁ । ମୋଲ୍ଲେମ୍ ଗାଁ ପାଖ ଭଗବାନ ମହାବୀର ବନ୍ୟଜୀବ ଅଭୟାରଣ୍ୟରୁ ଟ୍ୟାକ୍ସି ନେଇ ଦୁଧସାଗର ଜଳପ୍ରପାତ ନିକଟରେ ପହଞ୍ଚି ହେବ । ଏହି ରାସ୍ତାଟି ଘଞ୍ଚ ଜଙ୍ଗଲ ଓ ଅନେକ ସୁନ୍ଦର ଛୋଟବଡ଼ ଝରଣାରେ ପୂର୍ଣ୍ଣ । ବର୍ତ୍ତମାନ ସମୟରେ ଅଧିକାଂଶ ପର୍ଯ୍ୟଟକ ଏହି ମାଧ୍ୟମର ବ୍ୟବହାର କରୁଛନ୍ତି । ଟ୍ୟାକ୍ସି ନେଇ ଗଲେ ଜଳପ୍ରପାତର ସମ୍ପୂର୍ଣ୍ଣ ଦୃଶ୍ୟ ଦେଖିହେବ କିନ୍ତୁ ରେଳରୁ ଜଳପ୍ରପାତର କେବଳ ଅଧା ଭାଗ ଦେଖାଯାଏ । ଅଭିନେତା ଶାହାରୁଖ ଖାଁ ଓ ଅଭିନେତ୍ରୀ ଦୀପିକା ପାଦୁକୋନଙ୍କ ଅଭିନୀତ  ଚେନ୍ନାଇ ଏକ୍ସପ୍ରେସ୍  ଚଳଚ୍ଚିତ୍ରର ଏକ ଅଂଶ ଏହି ଜଳପ୍ରପାତ ନିକଟସ୍ଥ ରେଳ ଷ୍ଟେସନରେ ନିର୍ମିତ ହୋଇଥିଲା । ଜଳପ୍ରପାତକୁ ରହିଥିବା ଚଲାବାଟ ଦୁଧସାଗର ଜଳପ୍ରପାତକୁ ରହିଥିବା ଚଲା ପର୍ଯ୍ୟଟନ  (ଟ୍ରେକ୍) ବନ୍ଦ କରିଦେବାର ନିଷ୍ପତ୍ତି ସମୟରେ ଅନେକ ଆଲୋଚନା ହୋଇଥିଲା  । ବର୍ତ୍ତମାନ ସମୟରେ ଚଲା ପର୍ଯ୍ୟଟନ ବ୍ୟବସ୍ଥା ବନ୍ଦ ହୋଇଯାଇଛି କିନ୍ତୁ ଦୁଧସାଗରର ନିମ୍ନ ପର୍ଯ୍ୟନ୍ତ ଚଲାବାଟଟି ଏବେ ମଧ୍ୟ ରହିଛି । ଜଳପ୍ରପାତର ତଳ ପର୍ଯ୍ୟନ୍ତ ପହଞ୍ଚିବା ପାଇଁ ଦୁଇଟି ବାଟ ରହିଛି । ଗୋଟିଏ କୁଲେମ୍‍ରୁ ଆରମ୍ଭ ହୋଇ ଜିପ୍ ଗାଡ଼ିପାଇଁ ଉଦ୍ଦିଷ୍ଟ କଚ୍ଚା ସଡ଼କ ପଥ ରୂପରେ ଜଳପ୍ରପାତର ତଳ ପର୍ଯ୍ୟନ୍ତ ଯାଇଛି । ଦ୍ୱିତୀୟ ବାଟରେ ରେଳପଥ ଉପରେ ଚାଲି ଚାଲି କିଛି ଦୂର ପର୍ଯ୍ୟନ୍ତ ଯିବାକୁ ପଡ଼େ । ସୋନୌଲିମ୍ ଷ୍ଟେସନ୍ ପର୍ଯ୍ୟନ୍ତ ଚାଲି ଚାଲି ଯିବା ପରେ କଚ୍ଚା ରାସ୍ତାରେ ଓହ୍ଲାଇ ସେଠାରୁ ଚାଲି ଯିବାକୁ ପଡ଼ିଥାଏ । ଦ୍ୱିତୀୟ ମାର୍ଗରେ ଗଲେ ପ୍ରାୟ ୨ କି.ମି. ବାଟ କମ୍ ଚାଲିବାକୁ ପଡ଼େ ।
ଶ୍ରୀ ସତ୍ୟ ସାଇ ବିମାନ ବନ୍ଦର  ( : , : )ଭାରତୀୟ ରାଜ୍ୟ ଆନ୍ଧ୍ର ପ୍ରଦେଶର ପୁତ୍ତପାର୍ଥିଠାରେ ଅବସ୍ଥିତ  । ଏହା ଭଗବାନ ସତ୍ୟ ସାଇଙ୍କ ନାମରେ ନାମିତ । ଏହା ଏକ କ୍ଷୁଦ୍ର ବିମାନ ବନ୍ଦର ଓ ମୁଖ୍ୟତଃ ଚାର୍ଟର ବିମାନ ପାଇଁ ନିର୍ମିତ ହେଇଥିଲା ଓ ସେଠାରେ ଥିବା ସୁପର ସ୍ପେଶିଆଲିଟି ହସ୍ପିଟାଲର କାର୍ଯ୍ୟରେ ଲାଗୁଥିଲା ଏହାର ରାନୱେ 1000 ମିଟର ଥିଲା । ତାହାକୁ ପରେ ପରିବର୍ଧିତ କରି ଜେଟ ବିମାନ ପାଇଁ ଉପଯୋଗୀ କରାଗଲା । 2008 ମସିହା ଯାଏ ଇଣ୍ଡିଆନ ଏୟାର ଲାଇନ ତରଫରୁ ଏଠାକୁ ମୁମ୍ବାଇ ଓ ଚେନ୍ନଇ ଯାଇ ବିମାଞ୍ଚଳାଚଳ କରୁଥିଲା । ] ଏହା ବନ୍ଦ ହେଇଗଲା ପରେ ସପ୍ତାହକୁ 3 ଥର ବାଙ୍ଗାଲୋରକୁ ବିମାନ ଚଳାଚଳ କରୁଥିଲା । 2005 ମସିହାରୁ ଡେକାନ ତରଫରୁ ହାଇଦରାବାଦ ଓ ଚେନ୍ନଇକୁ ବିମାନ ସପ୍ତାହକୁ 2 ଥର ଚଳୁଛି ।
ଉର୍ବଶୀ ରାଉତେଲା  (ଜନ୍ମ: ୨୫ ଫେବୃଆରୀ ୧୯୯୪) ଜଣେ ଭାରତୀୟ ଭାରତୀୟ ମଡେଲ ଏବଂ ଅଭିନେତ୍ରୀ, ଯିଏକି ମୁଖ୍ୟତଃ ହିନ୍ଦୀ କଥାଚିତ୍ର ଜଗତରେ ଅଭିନୟ କରନ୍ତି  । ଉର୍ବଶୀ ୨୦୧୫ ମସିହାରେ ମିସ୍ ଦିଭା ପ୍ରତିଯୋଗୀତାର ବିଜୟୀ ଥିଲେ ଏବଂ ୨୦୧୫ ମସିହାର ମିସ୍ ଇଉନିଭର୍ସ ପ୍ରତିଯୋଗୀତାରେ ଭାରତକୁ ପ୍ରତିନିଧିତ୍ୱ କରିଥିଲେ । ଉର୍ବଶୀ ୨୦୧୩ ମସିହାରେ ହିନ୍ଦୀ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ ଓଡ଼ିଆ କଥାଚିତ୍ର ଥିଲା ସିଂହ ସାହେବ ଦ ଗ୍ରେଟ୍ । ଏହାପରେ ସେ ସନମରେ  (୨୦୧୬), ଗ୍ରେଟ୍ ଗ୍ରାଣ୍ଡ୍ ମସ୍ତି  (୨୦୧୬), ହେଟ୍ ଷ୍ଟୋରୀ ୪  (୨୦୧୮), ପାଗଲ୍ ପନ୍ଥି  (୨୦୧୯) ଭଳି ହିନ୍ଦୀ କଥାଚିତ୍ର ଜଗତରେ ଅଭିନୟ କରିଛନ୍ତି  । ପ୍ରାରମ୍ଭିକ ଜୀବନ ଏବଂ ଶିକ୍ଷା ଉର୍ବଶୀ ୧୯୯୪ ମସିହାର ଫେବୃଆରୀ ମାସ ୨୫ ତାରିଖରେ ହରିଦ୍ୱାରରେ ଜନ୍ମଗ୍ରହଣ କରିଥିଲେ । ତାଙ୍କ ମାଆଙ୍କ ନାମ ମୀରା ରାଉତେଲା ଏବଂ ବାପାଙ୍କ ନାମ ମନ୍ୱୱର ସିଂହ ରାଉତେଲା । ଉର୍ବଶୀଙ୍କ ନିଜ ସହର ହେଉଛି କୋଟଦ୍ୱାରା । ସେ ପ୍ରଥମେ ବ୍ଲୁମିଙ୍ଗବେଲ୍ ପବ୍ଲିକ୍ ସ୍କୁଲରେ, ପରେ ସେଣ୍ଟ ଜୋସେଫ କନ୍‌ଭେଣ୍ଟ ସ୍କୁଲରେ ପଢ଼ିବାପରେ ଦିଲ୍ଲୀ ବିଶ୍ୱବିଦ୍ୟାଳୟରେ ପଢ଼ିଥିଲେ । ସୌନ୍ଦର୍ଯ୍ୟ ପ୍ରତିଯୋଗିତା ଉର୍ବଶୀ ରାଉତେଲା ମାତ୍ର ୧୫ ବର୍ଷ ବୟସରେ ତାଙ୍କ ଜୀବନର ବଡ଼ ସଫଳତା ପାଇଥିଲେ । ସେ ମିସ୍ ଟିନ୍ ଇଣ୍ଡିଆ ପ୍ରତିଯୋଗିତାରେ ବିଜୟିନୀ ହୋଇଥିଲେ । ଜଣେ କୈଶର ମଡେଲ ଭାବରେ ଲାକ୍‌ମି ଫ୍ୟାସନ୍ ଉଇକ୍ ଏବଂ ଆମାଜନ୍ ଫ୍ୟାସନ୍ ଉଇକ୍ର ରାମ୍ପରେ ଚାଲିଥିଲେ । ଏହାପରେ ୧୭ ବର୍ଷ ବୟସରେ ଉର୍ବଶୀ ଇଣ୍ଡିଆନ୍ ପ୍ରିନ୍ସେସ୍ ଏବଂ ମିସ୍ ଟୁରିଜିମ୍ କୁଇନ୍ ଅଫ୍ ଦ ଇଅର ପ୍ରତିଯୋଗିତାରେ ବିଜୟୀ ହୋଇଥିଲେ । ସେହି ସମୟରେ ଉର୍ବଶୀଙ୍କୁ ହିନ୍ଦୀ କଥାଚିତ୍ର ଇସକ୍‌ଜାଦେ କଥାଚିତ୍ରରେ ଅଭିନୟ ପାଇଁ ସୁଯୋଗ ମିଳିଥିଲା, ମାତ୍ର ସେ ମିସ୍ ଇଉନିଭର୍ସ ପାଇଁ ଏହି କଥାଚିତ୍ରରେ ଅଭିନୟ କରିନଥିଲେ । ୨୦୧୨ ମସିହାରେ ମିସ୍ ଇଉନିଭର୍ସ ପ୍ରତିଯୋଗିତାରେ ତାଙ୍କୁ ଆଇ ଆମ୍ ସି ଟାଇଟେଲ୍ ମିଳିଥିଲା, ମାତ୍ର ବୟସ କମ ଥିବା ହେତୁ ତାଙ୍କୁ ଏହି ଟାଇଟେଲ୍ ଫେରସ୍ତ କରିବାକୁ ପଡ଼ିଥିଲା । ୨୦୧୫ ମସିହାରେ ଉର୍ବଶୀ ପୁଣିଥରେ ମିସ୍ ଉଇନିଭର୍ସ ଇଣ୍ଡିଆର ବିଜେତା ହୋଇଥିଲେ । ସେ ହେଉଛନ୍ତି ପ୍ରଥମ ଏବଂ ଏକମାତ୍ର ମହିଳା ଯିଏକି ମିସ୍ ଉଇନିଭର୍ସ ଦୁଇଥର ଜିତିଛନ୍ତି । ୨୦୧୫ ମସିହାର ମିସ୍ ଉଇନିଭର୍ସ ପ୍ରତିଯୋଗିତାରେ ଉର୍ବଶୀ ଭାରତ ପାଇଁ ପ୍ରତିନିଧିତ୍ୱ କରିଥିଲେ । କଥାଚିତ୍ରରେ ଅଭିନୟ ଉର୍ବଶୀ ୨୦୧୩ ମସିହାରେ ହିନ୍ଦୀ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ କଥାଚିତ୍ର ଥିଲା ସିଙ୍ଗ୍ ସାହେବ ଦ ଗ୍ରେଟ୍, ଯେଉଁଥିରେ ସେ ସନ୍ନି ଦେଓଲଙ୍କ ପତ୍ନୀ ଭୂମିକାରେ ଅଭିନୟ କରିଥିଲେ । ଏହାପରେ ସେ ହନି ସିଂହଙ୍କ ଆଲବମ୍ ଗୀତ ଲଭ୍ ଡୋଜ୍‌ରେ ଅଭିନୟ କରିଥିଲେ । ୨୦୧୫ ମସିହାରେ ଉର୍ବଶୀ କନ୍ନଡ଼ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ କନ୍ନଡ଼ କଥାଚିତ୍ର ଥିଲା ମିଷ୍ଟର ଐରାବତ୍ । ଏହି କଥାଚିତ୍ରରେ ତାଙ୍କର ଅଭିନୟକୁ ସମୀକ୍ଷକମାନେ ନାପସନ୍ଦ କରିଥିବାବେଳେ ତାଙ୍କ ନୃତ୍ୟକୁ ପ୍ରସଂଶା କରିଥିଲେ । ୨୦୧୬ ମସିହାରେ ଉର୍ବଶୀ ଦୁଇଟି ହିନ୍ଦୀ କଥାଚିତ୍ର ସନମରେ ଏବଂ ଗ୍ରେଟ୍ ଗ୍ରାଣ୍ଡ ମସ୍ତିରେ ଅଭିନୟ କରିଥିଲେ ଏବଂ ଏଥି ସହିତ ଦୁଇଟି ଆଲବମ୍‌ରେ ଅଭିନୟ କରିଥିଲେ । ୨୦୧୭ ମସିହାରେ ସେ କାବିଲ୍ କଥାଚିତ୍ରର ଏକ ଗୀତରେ ନୃତ୍ୟ କରିଥିଲେ, ଯାହାକୁ ଦର୍ଶକ ବହୁତ ପସନ୍ଦ କରିଥିଲେ । ଏହାପରେ ସେ ଏକ ବାଂଲାଦେଶୀ କଥାଚିତ୍ରରେ ଅଭିନୟ କରିଥିଲେ । ୨୦୧୮ ମସିହାରେ ଉର୍ବଶୀ ହିନ୍ଦୀ କଥାଚିତ୍ର ହେଟ୍ ଷ୍ଟୋରୀ ୪ରେ ଅଭିନୟ କରିଥିଲେ ।
ପ୍ରମୁଖ ସଂଖ୍ୟାଲଘୁ ବା ଅଭିଜାତ ପ୍ରାଧାନ୍ୟ ସାମଗ୍ରିକଭାବେ ଜନସଂଖ୍ୟାର ଏକ କ୍ଷୁଦ୍ର ଭଗ୍ନାଂଶ  (ସଂଖ୍ୟାଲଘୁ ଜନସଂଖ୍ୟା) ହୋଇଥିବା ସତ୍ତ୍ୱେ ରାଜନୈତିକ, ଅର୍ଥନୈତିକ, ବା ସାଂସ୍କୃତିକ କର୍ତ୍ତୃତ୍ତ୍ୱ ଥିବା ଏକ ସଂଖ୍ୟାଲଘୁ ଗୋଷ୍ଠୀ  । ନିକଟରେ ପ୍ରବାସୀ ଭାବେ ଆସିଥିବା ପ୍ରମୁଖ ସଂଖ୍ୟାଲଘୁମାନେ  "ଏଲିଏନ ଏଲିଟ"  ନାମରେ ମଧ୍ୟ ପରିଚିତ। ଏହି ନାମଟି ସାଧାରଣତଃ ଜାତିଗତ, ଜାତୀୟ, ଧର୍ମୀୟ, ସାଂସ୍କୃତିକ ବା ଉପଜାତୀୟ ବିଷୟ ସହିତ ସଂଜ୍ଞାବଦ୍ଧ ଜାତିଗତ ଗୋଷ୍ଠୀମାନଙ୍କୁ ବୁଝାଇଥାଏ ଏବଂ ପ୍ରଚୁର ପରିମାଣରେ କ୍ଷମତା ଥିବା କ୍ଷେତ୍ରରେ ବ୍ୟବହୃତ ହୁଏ । ଆପାର୍ଟହେଡ଼  (ବର୍ଣ୍ଣବୈଷମ୍ୟବାଦୀ) ଶାସନ ସମୟରେ ଦକ୍ଷିଣ ଆଫ୍ରିକା ଏକ ଉଲ୍ଲେଖନୀୟ ଉଦାହରଣ  । ସେହି ସମୟରେ ଦକ୍ଷିଣ ଆଫ୍ରିକୀୟ ଗୋରା ବା ଆଫ୍ରିକାନେରମାନେ ବିଶେଷ ଭାବେ ଦେଶର ମୋଟ ଜନସଂଖ୍ୟାର ପ୍ରାୟ ୨୨ ଶତାଂଶ ଭାଗ ହୋଇଥାଇ ମଧ୍ୟ ଦେଶର ପ୍ରଧାନ ନିୟନ୍ତ୍ରଣକାରୀ ହୋଇଥିଲେ । ଲାଇବେରିଆର ଆଫ୍ରିକୀୟ ଆମେରିକାନ ବଂଶୋଦ୍ଭୂତ ନାଗରିକଗଣ, ବାଥିଷ୍ଟ ଇରାକର ସୁନ୍ନି ଆରବ, ସିରିଆର ଆଲାୱାଇଟ ସଂଖ୍ୟାଲଘୁ  (୧୯୭୦ ମସିହା ପରଠାରୁ ଆଲାୱାଇଟ ଆସାଡ଼ ପରିବାରର ଶାସନ ଅଧୀନରେ), ଏବଂ ୧୯୯୦ ମସିହା ପରଠାରୁ ରୁଆଣ୍ଡାର ଟୁଟସି ବର୍ତ୍ତମାନ ବା ସାମ୍ପ୍ରତିକ ଉଦାହରଣ ଭାବେ ଉଲ୍ଲେଖନୀୟ  ।
ପ୍ରତି ଧୂପ ପୂର୍ବରୁ ଜଗନ୍ନାଥ ମନ୍ଦିରରେ ଛେକ ବିଜେ ହୁଏ । ଛେକ ଆଗରେ ଥାନ୍ତି ଜଣେ ପ୍ରତିହାରୀ ସେବକ । ସେହି ସେବକ ଜଣକ ହାତରେ ଧରିଥାନ୍ତି ୨ଖଣ୍ଡ ବେତ ବା  "ଜାଉଁଳି ବେତ"  । ଏହି ବେତକୁ କୁହାଯାଏ ଗଉରୀ ବେତ । ଏହି ବେତ ଧରି ଯିବା ସମୟରେ ସେ  "ଆଡ଼ିଆ ଆ ରୁହ"  ବା  "ଆଡ଼ିଆ ହୋ"  ବୋଲି ଡାକ ପକାନ୍ତି । ଲୋକ ବିଶ୍ୱାସ ଗଉରୀ ବେତ ଅନେକ ଶକ୍ତିର ଆଧାର ବୋଲି ତନ୍ତ୍ର ଶାସ୍ତ୍ରରେ ରହିଛି । ଏହା ଏକ ତନ୍ତ୍ରସିଦ୍ଧ ବେତ ବୋଲି ମଧ୍ୟ କୁହାଯାଏ । ଗ୍ରାମ ଦେବତୀ ବା ଦେବୀ ପାର୍ବତୀ ନିର୍ଜନ ରାତିରେ ବିଜେ ବେଳେ ଏହି ବେତ ଧରନ୍ତି ବୋଲି ଲୋକ ବିଶ୍ୱାସ ରହିଛି । କିମ୍ବଦନ୍ତୀ ଗୋପାଳ ଉଗାଳରେ ଏହି ବେତର ଉତ୍ପତ୍ତି ସମ୍ପର୍କରେ ଉଲ୍ଲେଖ ରହିଛି ଯେ ଶ୍ରେତରାଜାଙ୍କ ଯଜ୍ଞ ଶେଷରେ ଯଜ୍ଞକୁଣ୍ଡରୁ  'ବେତ'  ଓ  'ବେନୁବୃକ୍ଷ'  ଉତ୍ପନ୍ନ ହୋଇଥଲା । ସ୍ୱୟଂ ପ୍ରଜାପତି ବ୍ରହ୍ମା ସେହି ବେତକୁ ବିଶ୍ୱକର୍ମାଙ୍କଦ୍ୱାରା କଟାଇ ବାଣ୍ଟିଥଲେ । ପ୍ରଥମ ବେତଟିକୁ ଗୌରୀ ଦେଇଥଲେ । ଅନ୍ୟ ଦୁଇଖଣ୍ଡ ବେତକୁ ଜୟ ଓ ବିଜୟଙ୍କୁ ଦେଲେ । ଜୟ ଓ ବିଜୟ ଦୁଇଖଣ୍ଡ ବେତ ଧରି ଶ୍ରୀବିଷ୍ଣୁଙ୍କ ଦ୍ୱାରରେ ଜଗୁଆଳି ହେଲେ । ଗଉରୀଙ୍କ ବେତକୁ ପ୍ରତିହାରୀମାନେ ଧାରଣ କରିଥାନ୍ତି । ପୂଜା ଓ ବିଧି ଗଉରୀ ବେତକୁ ତନ୍ତ୍ର ସିଦ୍ଧ କରାଯାଏ । ପ୍ରତିବର୍ଷ ଦୁର୍ଗୋତ୍ସବରେ ଭାବେ ବେତକୁ ଘରେ ବସାଇ ପୂଜା କରାଯାଏ । ଏହା ସମ୍ମୁଖରେ ଶୀତଳ ଭୋଗ କରାଯାଏ । ଦୁର୍ଗାଙ୍କ ଶଙ୍ଖୁଡ଼ି ଭୋଗ ବେଳେ ଏହି ବେତକୁ ଖଣ୍ଡୁଆ ଘୋଡାଇ ଦିଆଯାଏ । ଦଶହରା ଦିନ ପୂଜାରୁ ଉଠାଯାଏ ଓ ବେତଯୋଡ଼ିକ ଆଣି ମହାଭୈରବ ରୂପି ଜଗନ୍ନାଥ ବିଜେ କରିଥିବା ରତ୍ନସିଂହାସନରେ ସ୍ପର୍ଶ କରାଯାଏ । ଏହାକୁ ମନ୍ତ୍ର ଓ ତନ୍ତ୍ର ପଦ୍ଧତିରେ ପୂଜା କରାଯାଉଥବା ଅନେକ କୁହନ୍ତି । ଏହି ବେତ ବାଡ଼ି ପ୍ରତିହାରୀ ସେବକଙ୍କ ଆୟୁଧ ବୋଲି ମଧ୍ୟ କେତେକ କହନ୍ତି । ପ୍ରତିଦିନ ପ୍ରତିହାରୀ ସେବକମାନେ ବାଡ଼ି ଧରି ଆସି ପ୍ରଥମେ ଭିତର କାଠ ନିକଟରେ ମହାପ୍ରଭୁଙ୍କୁ ମୁଣ୍ଡିଆ ମାରି  ମଣିମା, ମଣିମା ' ଡାକନ୍ତି । ଏହାପରେ ନିଜ ସେବା ଆରମ୍ଭ କରନ୍ତି । ଏହି ବେତକୁ ସିଦ୍ଧ ବେତ ବୋଲି କେତେକ କହନ୍ତି । କଥିତ ରହିଛି -  "କାଳିଆ ଦୁଆର ବେତବାଡ଼ି, ବାଜିଲେ ପାତକ ଯାଏ ଛାଡ଼ି"  ।
ଭାର୍ଗବ ଭଟ୍ଟ  (ଜନ୍ମ 13 ମେ , 1990 ) ଜଣେ ଭାରତୀୟ ଘରେଇ କ୍ରିକେଟ ଖେଳାଳି  । ସେ ବରୋଦା ଦଳ ପାଇଁ ରଣଜୀ ଟ୍ରଫି ଓ ଅନନ୍ୟ ଘରେଇ କ୍ରିକେଟରେ ଖେଳନ୍ତି । ସେ ଜଣେ ବାମ ହାତି ସ୍ପିନର । ଆଇପିଏଲରେ ସେ ପଞ୍ଜାବ ଦଳ ପାଇଁ ଖେଳିଥାନ୍ତି । ଭଟ୍ଟ ତାଙ୍କର ପ୍ରଥମ ରଣଜୀ ସିଜନରେ ମାତ୍ର 9ଟି ମେଚରୁ 47ଟି ୱିକେଟ ନେଇ ଚହଲା ପକେଇଥିଲେ । ଏହି ପ୍ରଦର୍ଶନ ବଳରେ ସେ 2011 ସିଜନ ପାଇଁ ଆଇପିଏଲରେ ପଞ୍ଜାବ ଦଳ ପାଇଁ ଚୁକ୍ତିବଦ୍ଧ ହେଲେ । ତାଙ୍କର ବୋଲିଂ ଏକଦିବାସୀୟ ପାଇଁ ଖୁବ ଉପଯୋଗୀ ହେଇଥାଏ । ସେ ମୁମ୍ବାଇ ବିରୁଦ୍ଧ ମେଚରେ 2.5 ଓଭରରେ 22 ରଣ ଦେଇ 4ଟି ୱିକେଟ ନେଇ ପୁରାସ୍କାର ପାଇଥିଲେ ।
ଶ୍ରୀ ସ୍ୱାମୀ ସମର୍ଥ, ଅନ୍ୟ ନାମରେ ଜଣାଶୁଣା ସ୍ୱାମୀ ଅକ୍କାଲକୋଟ , ଦତ୍ତାତ୍ରେୟ   ଗୋଷ୍ଠୀର ଜଣେ ଭାରତୀୟ ଆଧ୍ୟାତ୍ମିକ ଗୁରୁ ଥିଲେ । ସେ ଉନବିଂଶ ଶତାବ୍ଦୀରେ ବଞ୍ଚିଥିଲେ । ଶ୍ରୀ ସ୍ୱାମୀ ସମର୍ଥ ସାରା ଭାରତ ଭ୍ରମଣ କରିଥିଲେ ଓ ଅବଶେଷରେ ମହାରାଷ୍ଟ୍ରର ଅକ୍କାଲକୋଟରେ ବସବାସ କରିଥିଲେ । ସେ ସେପ୍ଟେମ୍ବର ବା ଅକ୍ଟୋବର ୧୮୫୬ ମସିହାରେ ଏକ ବୁଧବାର ଦିନ ସେଠାରେ ପହଞ୍ଚିଥିଲେ । ସେଠାରେ ସେ ୨୨ ବର୍ଷ ରହିଥିଲେ । ତାଙ୍କର ବଂଶ ଓ ପିତା ମାତା ସମ୍ପର୍କରେ କିଛି ତଥ୍ୟ ନାହିଁ । କିମ୍ବଦନ୍ତୀ ଅନୁସାରେ ଜଣେ ଶିଷ୍ୟଙ୍କ ପ୍ରଶ୍ନର ଉତ୍ତର ଦେଇ ସେ କହିଥିଲେ, ସେ ଏକ ବର ଗଛରୁ ସୃଷ୍ଟି ହୋଇଛନ୍ତି । ଆଉଠାରେ ତାଙ୍କ ପିଲା ଦିନ ନାମ ନୃସିଂହ ଭାନ ଥିବା କହିଥିଲେ । କିମ୍ବଦନ୍ତୀ ଜଣେ ଭାରତୀୟ ସନ୍ଥ ଓ ହିନ୍ଦୁ ଦେବତା ଦତ୍ତାତ୍ରେୟଙ୍କ ସେ ଚତୁର୍ଥ  (ଶାରୀରିକ ଭାବରେ ତୃତୀୟ) ଅବତାର ଥିଲେ  । ଆଉ ମଧ୍ୟ ସେ ନରସିଂହ ସରସ୍ୱତୀଙ୍କର ଏକ ଅବତାର ଥିବା କୁହାଯାଏ, ଯିଏ କି ଅନ୍ୟତମ ଦତ୍ତାତ୍ରେୟ ଗୋଷ୍ଟୀର ଗୁରୁ ଥିଲେ । ଜୀବନ ସ୍ୱାମୀଙ୍କ ନିଜ କଥନ ଅନୁସାରେ ସେ ଏବେକାର ଆନ୍ଧ୍ର ପ୍ରଦେଶର ଶ୍ରୀଶୈଲମର କର୍ଦାଲି ଜଙ୍ଗଲରେ ପ୍ରଥମେ ଆବିର୍ଭାବ ହୋଇଥିଲେ । ସେ ହିମାଳୟ ଭ୍ରମଣ ସମୟରେ ଚୀନ, ତିବ୍ଦତ ଓ ନେପାଳରେ ବୁଲିଥିଲେ । ସେ ପୁରୀ, ବାରାଣସୀ, ହରିଦ୍ୱାର, ଗିରନାର, କାଠିଆୱାର୍ଡ ଓ ରାମେଶ୍ୱର ଆଦି ବୁଲିଥିବା ବିଶ୍ୱାସ କରାଯାଏ । ମହାରାଷ୍ଟ୍ରରେ ଥିବା ସୋଲାପୁର ଜିଲ୍ଲାର ପାନ୍ଧରପୁର ପାଖରେ ଥିବା ମଙ୍ଗଲଭେଦାଠାରେ ମଧ୍ୟ ରହିଥିଲେ । ଅବଶେଷରେ ସେ ଅକ୍କାଲକୋଟରେ ବାସ କରିଥିଲେ । ସେ ଦତ୍ତାତ୍ରେୟଙ୍କ ଅନ୍ୟ ଏକ ଅବତାର ମାଣିକପ୍ରଭୁଙ୍କୁ ଭେଟିବା ପାଇଁ କର୍ଣ୍ଣାଟକର ମାଣିକନଗର ଯାଇଥିଲେ । ଶ୍ରୀମାଣିକପ୍ରଭୁଙ୍କ ଜୀବନୀରେ ଲିଖିତ ଥିବା ମତେ ସେ ମାଣିକନାଗରରେ ଛଅ ମାସ ରହିଥିଲେ । ଉକ୍ତ ସମୟରେ ଶ୍ରୀମାଣିକପ୍ରଭୁ ଓ ଶ୍ରୀ ସ୍ୱାମୀ ସମର୍ଥ ଦୁହେଁ କେତେକ ଡିମିରି ବୃକ୍ଷ ତଳେ ଧର୍ମ ବିଷୟରେ ଆଲୋଚନା କରିଥିଲେ । ମାଣିକ ପ୍ରଭୁଙ୍କୁ ଶ୍ରୀ ସ୍ୱାମୀ ସମର୍ଥ ନିଜ ଭାଇ ମାନୁଥିଲେ । ଶ୍ରୀ ସ୍ୱାମୀ ସମର୍ଥ ଏକ ନିମନ୍ତ୍ରଣ ଚିଂତ୍ୟପାନ୍ତଙ୍କଠାରୁ ପାଇ ୧୮୫୬ ମସିହାରେ ଅକ୍କାଲକୋଟରେ ପହଞ୍ଚିଥିଲେ ଓ ଟାଉନର ସୀମା ଭାଗରେ ୨୨ ବର୍ଷ ଧରି ରହିଥିଲେ । ତାଙ୍କ ଶିଷ୍ୟ ଚୋଲାପ୍ପାଙ୍କ ଘରେ ରହୁଥିଲେ ଯାହାର କବର ଏ ପର୍ଯ୍ୟନ୍ତ ସେଠାରେ ଅଛି । ଶ୍ରୀ ସ୍ୱାମୀ ସମର୍ଥକଙ୍କର ସାଧାରଣ ମନ୍ତ୍ର ତିଳୀ  ଓମ ଅଭୟଦାତା ଶ୍ରୀ ସ୍ୱାମୀ ସମର୍ଥାୟ ନମଃ  । ଶ୍ରୀ ସ୍ୱାମୀ ସମର୍ଥକଙ୍କର ଜୀବନୀ ଲେଖିଛନ୍ତି ସନ୍ଥ ବାମନପ୍ରଭୁ ମହାରାଜ ଯାହାର ନାମ  ଶ୍ରୀ ଗୁରୁଳୀଳାମୃତ  । ଏହା ମଧ୍ୟ ଦେଖନ୍ତୁ
ଘରେଇ ବିମାନ ବନ୍ଦର, ଏକ ଶ୍ରେଣୀର ବିମାନ ବନ୍ଦର ଯାହା ଘରେଇ ଉଡାଣକୁ ପରିଚାଳନା କରିଥାଏ । ଏଠାରେ କଷ୍ଟମ କାଉଣ୍ଟର ଥାଇ ପରେ ବା ନ ଥାଏ । ଏଠାରେ ବିଦେଶ ଯାତ୍ରା ପାଇଁ ଦରକାର କାଗଜ ପାତ୍ର ନିରୀକ୍ଷଣର ବ୍ୟବସ୍ଥା ମଧ୍ୟ ନ ଥାଏ । ଦେଶର ଅଭ୍ୟତରିଣ ଅଞ୍ଚଳରେ ଘରେଇ ବିମାନ ବନ୍ଦର ବେଶୀ ସଂଖ୍ୟାରେ ଥାଏ । ସେଠାରେ ପୂର୍ବରୁ ଶିକୁରୀଟି ଯାଞ୍ଚ ମଧ୍ୟ ନଥିଲା , ତେବେ ବର୍ତ୍ତମାନ ଏହା ସବୁ ବିମାନ ବନ୍ଦରରେ ହେଲାଣି । କାନାଡା ଦେଶ ଓ ଆମେରିକାର ମୁନ୍ସିପାଳ ବିମାନବନ୍ଦର ସବୁ ଏହି ଶ୍ରେଣୀର । ବେଲଜିଅମ , ହଙ୍ଗ କଙ୍ଗ ଆଦି କେତେକ ଦେଶରେ ସ୍ୱତନ୍ତ୍ର ଘରେଇ ବିମାନ ବନ୍ଦର ନ ଥାଏ । ଆଞ୍ଚଳିକ ବିମାନ ବନ୍ଦର ଆଞ୍ଚଳିକ ବିମାନ ବନ୍ଦର କେତେକ ସୀମିତ ଅଞ୍ଚଳ ପାଇଁ ବିମାନ ସେବା ଦେବାକୁ ଥାଏ। ଏଠାରେ ପ୍ରାୟ କ୍ଷୁଦ୍ର ଆକାରର ବିମାନ ଚଳାଚଳ କରିଥାଏ । ଏଠାରେ ରାନବେ ମଧ୍ୟ ଖୁବ ସାନା ଲମ୍ବ ବିଶିଷ୍ଟ ଥାଏ ।
କମଳାଦେବୀ ଚଟ୍ଟପାଧ୍ୟାୟ  ୩ ଏପ୍ରିଲ ୧୯୦୩   ୨୯ ଅକ୍ଟୋବର ୧୯୮୮  ଜଣେ ଭାରତୀୟ ସମାଜ ସଂସ୍କାରିକ ଓ ସ୍ୱାଧୀନତା ସଂଗ୍ରାମୀ ଥିଲେ । ଭାରତୀୟ ସ୍ୱାଧୀନତା ସଂଗ୍ରାମ କାଳରେ ଭାରତୀୟ ହସ୍ତଶିଳ୍ପ, ହାତବୁଣା ଲୁଗାର ପୁନର୍ଜାଗରଣ ଓ ସହଯୋଗଦ୍ୱାରା ଭାରତୀୟ ନାରୀମାନଙ୍କର ସାମାଜିକ-ଅର୍ଥନୈତିକ ଅବସ୍ଥାର ଉନ୍ନତି ନିମନ୍ତେ ତାଙ୍କ ଅବଦାନ ପାଇଁ ସେ ଜଣା । ଜାତୀୟ ନାଟ୍ୟ ବିଦ୍ୟାଳୟ, ସଂଗୀତ ନାଟକ ଏକାଡେମୀ, କେନ୍ଦ୍ରୀୟ କୁଟୀରଶିଳ୍ପ ଏମ୍ପୋରିୟମ, ଏବଂ କ୍ରାଫ୍ଟସ କାଉନସିଲ ଅଫ ଇଣ୍ଡିଆ ସମେତ ଅନେକ ଭାରତର ବିଭିନ୍ନ ସାଂସ୍କୃତିକ ଅନୁଷ୍ଠାନ ତାଙ୍କ ଦୂରଦର୍ଶିତା ଯୋଗୁ ଅଧୁନା ସକ୍ରିୟ । ସେ ଭାରତୀୟ ଲୋକଙ୍କ ଭିତରେ ସାମାଜିକ ଓ ଅର୍ଥନୈତିକ ଉନ୍ନତି ନିମନ୍ତେ ହସ୍ତଶିଳ୍ପ ଓ ସମବାୟ ତୃଣମୂଳ ଅଭିଯାନ ଉପରେ ଗୁରୁତ୍ତ୍ୱାରୋପ କରିଥିଲେ । ଏଥି ନିମନ୍ତେ ତାଙ୍କୁ ଶକ୍ତି କେନ୍ଦ୍ରମାନଙ୍କଠାରୁ ଉଭୟ ସ୍ୱାଧୀନତା ଆଗରୁ ଓ ପରେ କଠୋର ବିରୋଧାଭାସ ମିଳିଥିଲା । ୧୯୭୪ ମସିହାରେ ତାଙ୍କୁ ଭାରତ ଜାତୀୟ ସଂଗୀତ, ନାଚ ଓ ନାଟକ ଏକାଡେମୀ ସଂଗୀତ ନାଟକ ଅକାଦେମୀଦ୍ୱାରା ପ୍ରଦତ୍ତ ସର୍ବୋଚ୍ଚ ସମ୍ମାନ ସଂଗୀତ ନାଟକ ଅକାଦେମୀ ଫେଲୋସିପ ମିଳିଥିଲା । ତାଙ୍କୁ ଭାରତ ସରକାରଙ୍କଦ୍ୱାରା ୧୯୫୫ ମସିହାରେ ପଦ୍ମ ଭୂଷଣ ଓ ୧୯୮୭ରେ ପଦ୍ମ ବିଭୂଷଣ ଉପାଧି ମଧ୍ୟ ମିଳିଥିଲା ।
ବାଳସମନ୍ଦ ହ୍ରଦ ଭାରତୀୟ ରାଜ୍ୟ ରାଜସ୍ଥାନର ଜୋଧପୁରଠାରେ ଯୋଧପୁର - ମଣ୍ଡୋରେ ରାସ୍ତାରେ 5 କିଲୋମିଟର ଦୂରରେ ଅବସ୍ଥିତ । ଏହା ଏକ ଲୋକପ୍ରିୟ ପିକନିକସ୍ଥଳଓ ଦର୍ଶନୀୟ ସ୍ଥାନ । ଏହା 1159 ମସିହାରେ ତତ୍କାଳୀନ ଗୁର୍ଜରା -ପ୍ରତିହାରା ଶାସକମାନଙ୍କ ଦ୍ୱାରେ ନିର୍ମିତ ଏକ କୁତ୍ରିମ ହ୍ରଦ । ଏହାକୁ ଏକ ଜଳାଶୟ ଭାବରେ ମାନଡୋରେ ଅଞ୍ଚଳକୁ ଜଳ ଯୋଗାଣ ପାଇଁ ନିର୍ମାଣ କରାଯାଇଥିଲା । ଏହା ଲମ୍ବରେ 1 କିଲୋମିଟର ପର୍ଯ୍ୟନ୍ତ ବ୍ୟାପ୍ତ । ଏହାର ଗଭୀରତା 15 ମିଟର । ପରେ ଏହା ନିକଟରେ ବାଳାସମନ୍ଦ ହ୍ରଦ ରାଜମହଳ ନିର୍ମିତ ହେଇଥିଲା । ଏହାକୁ ରାଜାମାନେ ଗ୍ରୀଷ୍ମ କାଳୀନ ଆବାସ ହିସାବରେ ବ୍ୟବହାର କରୁଥିଲେ । ଏହାର ଚତୁର୍ପାର୍ଶ୍ୱରେ ଘାସ ବଗିଚା , ଆମ୍ବ , ଅମୃତ ଭଣ୍ଡା , ପିଜୁଳି ଇତ୍ୟାଦି ବୃକ୍ଷର ବଗିଛ ମଧ୍ୟ ରହିଛି । ଏଠାରେ ମୟୁର , ଶିଅଳ ଆଦି ପଶୁ ପକ୍ଷୀ ମଧ୍ୟ ରହିଥାନ୍ତି । ବଳାସମନ୍ଦ ମହଲ ହୋଟେଲ ଏଠାରେ ବର୍ତ୍ତମାନ ପୂର୍ବରୁ ଥିବା ମହଲକୁ ପୁନର୍ନିର୍ମାଣ ତଥା ଉନ୍ନତିକରଣ କରାଯାଇ ଏକ ଅରମଦାୟକ ହୋଟେଲ ପର୍ଯ୍ୟଟକ ମାନଙ୍କ ପାଇଁ ଖୋଲା ଯାଇଛି । ସମସ୍ତ ଆଧୁନିକ ସୁବିଧା ଥାଇ ଏହି ହୋଟେଲରେ ପର୍ଯ୍ୟଟକମାନେ ରହି ଏହି ସ୍ଥାନର ମନୋରମ ଓ ପ୍ରକୃତିକ ସୌନ୍ଦର୍ଜୀ ଉପଭୋଗ କରିବାକୁ ଆସନ୍ତି ।
ଶିଣ୍ଟୋଶାଳରେ କାର୍ଯ୍ୟରତ ସ୍ତ୍ରୀ ଲୋକ କିମ୍ବା ଅତିରିକ୍ତ ନାରୀ ପୂଜକଙ୍କୁ ମିକୋ   କୁହାଯାଏ । ଅତୀତରେ ମିକୋମାନଙ୍କୁ ଶମନବାଦୀ ପରି ଦେଖାଯାଉଥିଲା, କିନ୍ତୁ ଆଧୁନିକ ଜାପାନୀ ସମାଜରେ ମିକୋ ଏବେ ଏକ ଆନୁଷ୍ଠାନିକ, ଧାର୍ମିକ ପଦବୀରେ ପରିଣତ ହୋଇଛି ଯାହାର କାର୍ଯ୍ୟ ପାରମ୍ପରିକ କାଗୁରା ନୃତ୍ଯ ତଥା ଅନ୍ଯାନ୍ଯ ରୀତିନୀତି ପାଳନ କରିବା । ପାରମ୍ପରିକ ପରିଚ୍ଛଦ ମିକୋଙ୍କ ପାରମ୍ପରିକ ପୋଷାକ ଏକ ନାଲି ହାକାମା  ବା , ଧଳା କୋସୋଦେ  (କିମୋନୋ ବସ୍ତ୍ର) ଏବଂ କେତେକ ଧଳା ଓ ନାଲି ରିବନ  । କାଗୁରା ନୃତ୍ଯ ସମୟରେ କୋସୋଦେ ଉପରେ ପିନ୍ଧା ଯାଉଥିବା ବସ୍ତ୍ରଟିକୁ ଚିହାୟା   କୁହାଯାଏ । ପାରମ୍ପରିକ ମିକୋ ସାମଗ୍ରୀ ହେଉଛି - ଆଜୁସା ୟୁମୀ    "କାଟାଲ୍ପା ଧନୁ" , ତାମାଗୁଶୀ   ବା  "ଦାନ ପାଇଁ ସାକାକୀ-ଗଛର ଡ଼ାଳ"  ଏବଂ ଗେହୋବାକୋ   ଏକ ପରାଜାଗତିକ ବାକ୍ସ ଯେଉଥିରେ କଣ୍ଢେଇ, ପଶୁ ତଥା ମଣିଷଙ୍କ ଖପୁରୀ ଏବଂ ପୂଜାମାଳ ଥାଏ । ମିକୋମାନେ ଘଣ୍ଟି, ବାଜା, ବତୀ, ଗୋହେ ଏବଂ ଗିନାରେ ଭାତ ଆଦିିିକୁ ରୀତିନୀତିରେ ବ୍ଯବହାର କରିଥାନ୍ତି । ସଜ୍ଞା ଜାପାନୀ ଶବ୍ଦ ମିକୋ ଏବଂ ଫୁଜୋ  (କ୍ରମାନ୍ୱୟରେ ନାରୀ ଶମନବାଦୀ ଏବଂ ଶାଳର ପରିଚାରିକା) ଦ୍ୱୟକୁ ଚିତ୍ରଲିପିଦ୍ୱାରା ଦର୍ଶାଯାଏ  । ଏହା ଦୁଇଟି କାଞ୍ଜିର ଯୌଗିକ,  (ଶମନବାଦୀ) ଏବଂ  ନାରୀ  । ପ୍ରାଚୀନ ଜାପାନୀ ଲେଖନଶୈଳୀରେ ମିକୋକୁ  (କାମି ବା ଈଶ୍ବରଙ୍କ ସନ୍ତାନ) ଏବଂ  (ଶମନବାଦୀଙ୍କ ସନ୍ତାନ) ବୋଲି ଲେଖାଯାଉଥିଲା  । ମିକୋବାଦ ଇତିହାସ ମିକୋ ପରମ୍ପରା ପ୍ରାକ୍-ଐତିହାସିକ ଜୋମୋନ କାଳରୁ ଚାଲିଆସିଛି । ସେତେବେଳେ ନାରୀ ଶମନବାଦୀମାନେ ଧ୍ଯାନରେ ଯାଇ ଈଶ୍ବରଙ୍କ ଆଜ୍ଞା ବିଷୟରେ କହୁଥିଲେ । ମିକୋ ସହ ସାମଞ୍ଜସ୍ୟ ରଖୁଥିବା ସର୍ବପୂରାତନ ପଦଟି ହେଉଛି ହିମିକୋ, ଏକ ଚୀନୀ ସନ୍ଦର୍ଭ । କିନ୍ତୁ ଏହା ଅଜଣା ଯେ ହିମିକୋ ଏବଂ ମିକୋ ଏକ ନା ଅଲଗା କିମ୍ବା ସେ ସମୟରେ ମିକୋ ବୋଲି ପଦବୀ ଥିଲା ନା ନାହିଁ । ସମକାଳୀନ ମିକୋ ସମକାଳୀନ ଆଧୁନିକ ମିକୋମାନଙ୍କୁ ସାଧାରଣତଃ ଶିଣ୍ଟୋଶାଳରେ ଦେଖିବାକୁ ମିଳିଥାଏ । ସେଠାରେ ସେମାନେ ଶାଳର ବିଭିନ୍ନ କାର୍ଯ୍ୟରେ ସାହାଯ୍ୟ କରିଥାନ୍ତି, ପାରମ୍ପରିକ ନୃତ୍ଯ ପରିବେଷଣ କରିଥାନ୍ତି, ଓମିକୁଜି ଦେଖାଇଥାନ୍ତି, କେତେକ ସ୍ମାରକୀ ବିକ୍ରୟ କରିଥାନ୍ତି ତଥା ଶାଳର କାନ୍ନୁଶୀଙ୍କୁ ପୂଜାକାର୍ଯ୍ୟରେ ସାହାଯ୍ୟ କରିଥାନ୍ତି । ମାନବଜାତି ବିଜ୍ଞାନୀ କୁନିଓ ୟାନାଗିତା  (୧୮୭୫-୧୯୬୨), ଯେ ପ୍ରଥମକରି ଜାପାନୀ ନାରୀ ଶମନବାଦୀ ଉପରେ ଅଧ୍ଯୟନ କଲେ, ଏମାନଙ୍କୁ ନିମ୍ନଲିଖିତ ଭାଗଗୁଡ଼ିକରେ ବିଭକ୍ତ କଲେ: ଜିଞ୍ଜା ମିକୋ   ବା  "ଶାଳର ଶମନବାଦୀ"  - ଯିଏ ଘଣ୍ଟି ସହ ନାଚନ୍ତି ଏବଂ ୟୁଦାତେରେ   ବା  "ଫୁଟନ୍ତା ଜଳ"  ଅଂଶଗ୍ରହଣ କରନ୍ତି; କୁଚିୟୋସେ ମିକୋ   ବା  "ଆଲୌକିକ ମାଧ୍ଯମ ଶମନବାଦୀ"  - ଯେ ମରିଯାଇଥିବା ଲୋକଙ୍କ କଥା କହନ୍ତି; ଏବଂ କାମି ଉବା   ବା  "ଈଶ୍ବର ନାରୀ"  - ଯେ କାମି ଉପାସନା ଏବଂ ଆବାହନ କରନ୍ତି । ଗବେଷକମାନେ ମିକୋମାନଙ୍କୁ ସେମାନଙ୍କ ପରମ୍ପରା ଓ ବ୍ଯବହାର ଦୃଷ୍ଟିରୁ ବିଭିନ୍ନ ଭାଗରେ ବିଭକ୍ତ କରାଯାଇଛି । ଉଦାହରଣ - ଅନ୍ଧ ଇତାକୋ  (ଉତ୍ତର ଏବଂ ପୂର୍ବ ଜାପାନ), ଅଧିକତର ଅନ୍ଧ ଓକାମିଁ  (ଉତ୍ତର ଏବଂ ପୂର୍ବ ଜାପାନ), ଅନ୍ଧ ୱାକା ବା ଓୱାକା  (ଐଶାନୀୟ ଜାପାନ), ମୋରିକୋ  (ଉତ୍ତର ଏବଂ ପୂର୍ବ ଟୋକିୟୋ), ନୋନୋ  (ମଧ୍ଯ ଜାପାନ), ଅନ୍ଧ ଜାତୋକାକା  (ବାୟବ୍ୟ ଜାପାନ), ସାସା ହାତାକୀ ଯେ ନିଜ ମୁଖରେ ସାସା  (ବାଉଁଶ ଘାସ) ବାଡାନ୍ତି  (ଟୋକିୟୋର ଐଶାନ୍ୟ ଦିଗରେ) ଇତ୍ଯାଦି  । ଅନ୍ୟମାନେ ମିକୋ ବା ଫୁଜୋଙ୍କୁ ଦୃଷ୍ଟିହୀନତା ଆଧାରରେ ଦୃଷ୍ଟିହୀନ ଓଗାମିଆ   ବା  "ମୁଖ୍ଯ ଆବାହକ"  ବା ଓଗାମିସାମା  (କୁଚିୟୋସେ ଓ ଆଲୌକିକ ମାଧ୍ଯମ) ଏବଂ ଦୃଷ୍ଟିଯୁକ୍ତ ମିକୋ ବା କାମିସାମାରେ ବିଭକ୍ତ କରିଛନ୍ତି  ।
ଆଠଗଡ଼଼ ଇଂରେଜ ଶାସନ ସମୟର ଏକ ଗଡ଼ଜାତ/ଦେଶୀୟ ରାଜ୍ୟ । ଏହି ରାଜ୍ୟ ଶ୍ରୀ କରଣ ନିଳାଦ୍ରୀ ବେବର୍ତ୍ତା ପଟନାଏକଙ୍କଦ୍ୱାରା ଖ୍ରୀ.ଅ. ୧୧୭୮ରେ ସ୍ଥାପିତ ହୋଇଥିଲା । ଏହାର ରାଜଧାନୀ ଆଠଗଡ଼ ସହର ଥିଲା । ଏହା ୧୯୫୦ ମସିହାରେ ଭାରତ ସହିତ ମିଶିଥିଲା । ୧୯୪୯ ମସିହାରେ ଆଠଗଡ଼ କଟକ ଜିଲ୍ଲାର ଅନ୍ତର୍ଭୁକ୍ତ ହୋଇଥିଲା । ଇତିହାସ ଏହି ରାଜ୍ୟର ପ୍ରତିଷ୍ଠାତା କରଣ ଜାତିର କରଣ ନାରାୟଣ ବାଓତ୍ତ ପଟ୍ଟନାୟକ  ଆଠଗଡର ରଜଗୁରୁ ଗଡ  (ରାଣୀ ମହଲ) ନିକଟରେ ବାସ କରନ୍ତି  ବ୍ରିଟୀଶ୍ ଶାସନ କାଳରେ ଆଠଗଡ ଓଡ଼ିଶାର ପ୍ରତିକ୍ରିୟାଶୀଳ ରାଜ୍ୟମାନଙ୍କ ମଧ୍ୟରେ ଅନ୍ୟତମ ଥିଲା
ଚିତ୍ରପୋଥି ପୃଥିବୀର ବିଭିନ୍ନ ସ୍ଥାନରେ ଦେଖିବାକୁ ମିଳୁଥିବା ଏକ ପ୍ରକାର କଳାକୃତି । ଏଥିରେ ଛବି ମାଧ୍ୟମରେ ବିଭିନ୍ନ ବିଷୟ ବର୍ଣ୍ଣନା କରାଯାଇଥାଏ । କାଗଜ, କାଳି ଓ କଲମରେ ଲେଖିବା ପୂର୍ବରୁ ମଣିଷ ଆଗ ପ୍ରସ୍ତରଗାତ୍ରରେ, ତାମ୍ରପତ୍ରରେ ଏବଂ ଶିଳାଲିପିରେ ମନୋଭାବ ବ୍ୟକ୍ତ କରୁଥିଲା । ଆମ ଓଡ଼ିଶାର କଳାହାଣ୍ଡି ଜିଲାର ଯୋଗୀମଠ ଏବଂ ଗୁଡ଼ହାଣ୍ଡି, ସମ୍ବଲପୁର ଜିଲାର ବିକ୍ରମଖୋଲ, ସୁନ୍ଦରଗଡ଼ ଜିଲାର ଉଷାକୋଠି ଏବଂ ମାଣିକମୋଡ଼ା ଇତ୍ୟାଦି ଅଞ୍ଚଳରେ ପର୍ବତ ଗାତ୍ରରେ ଭିତ୍ତିଚିତ୍ର ଥିବାର ଦେଖାଯାଏ । ପଞ୍ଚଦଶ-ଷୋଡ଼ଶ ଶତାବ୍ଦୀବେଳକୁ ତାଳପତ୍ର ଓ ଲେଖନୀର ବ୍ୟବହାର ହେଲା ଓ ସେଥିରେ ଚିତ୍ରକଳା ସମନ୍ୱିତ ହେଲା । ତାଳପତ୍ରରେ ଲେଖାହୋଇ ତାହା ହେଲା ଚିତ୍ରପୋଥି । ଚିତ୍ରପୋଥିରେ ବିଭିନ୍ନ ଅବଦାନ ଏହି ଚିତ୍ରପୋଥି କବି ବ୍ରଜନାଥ ବଡ଼ଜେନାଙ୍କ ଚିତ୍ରପୋଥି  'ଭାଗବତ ପୁରାଣ'  ମାଧ୍ୟମରେ ଭାରତୀୟ ଚିତ୍ରକଳାରେ ଓଡ଼ିଶୀ ଚିତ୍ରକଳାର ଉଚ୍ଚସ୍ଥାନ ରହିଛି ।  ଗ୍ଲିମ୍ପସେସ ଅଫ ଓରିଶାନ ଆର୍ଟ ଆଣ୍ଡ କଲଚର, ହରେକୃଷ୍ଣ ମହତାବ, ଭୁବନେଶ୍ୱର, ୧୯୮୪, ପୃ.୧୬୩  । ଓଡ଼ିଶାର ମ୍ୟୁଜିୟମରେ ପ୍ରାୟ ୨୦୦ ତାଳପତ୍ର ଚିତ୍ରପୋଥିର ଥିବାର ଜଣାଯାଏ ।  ଇଲଷ୍ଟ୍ରେଟେଡ଼ ପାମ ଲିଫ ମାନୁସ୍କ୍ରିପ୍ଟ ଅଫ ଓରିଶା, ଏସ.ପାଣି, ଭୁବନେଶ୍ୱର, ୧୯୮୪, ପୃ.୮୧-୮୬  । ଭାଗବତ ପୁରାଣର ଅଷ୍ଟମ ଓ ନବମ ସ୍କନ୍ଧକୁ କବି ବ୍ରଜନାଥ ବଡ଼ଜେନାତାଙ୍କ ପୁତ୍ର ଘନଶ୍ୟାମ ସହିତ ଭାଗବତ ପୁରାଣ କଥାକୁ ତାଳପତ୍ର ପୋଥିରେ ଭାଗବତର କଥାବସ୍ତୁ ସହିତ ସେ କଥାବସ୍ତୁକୁ ଚିତ୍ରରେ ବ୍ୟକ୍ତ କରିଛନ୍ତି । ରାମଚନ୍ଦ୍ର କୌଳାଚାର୍ଯ୍ୟଙ୍କ ରଚିତ ପ୍ରାଚୀନ କଳା-ସ୍ଥାପତ୍ୟର ଚିତ୍ରପୋଥି ଭୁବନ ପ୍ରଦୀପର ଛାୟାରେ ଏ ସାତଟି ପୋଥି ଲିିଖିତ । ଓଡ଼ିଶାର ଅନ୍ୟତମ ପ୍ରାଚୀନ କଳା ସ୍ଥାପତ୍ୟର ଚିତ୍ରପୋଥିର ନାମ ଶିଳ୍ପପ୍ରକାଶ । ଏ ସମସ୍ତ ଚିତ୍ରପୋଥି କଳା-ସ୍ଥାପତ୍ୟ ସମ୍ପର୍କରେ । ପୁରାଣ ସାହିତ୍ୟ, ତନ୍ତ୍ର ଏବଂ ଆୟୁର୍ବେଦ ବିଷୟରେ ପୋଥି ମଧ୍ୟ ଅଛି; କିନ୍ତୁ ସାହିତ୍ୟ ସମ୍ପର୍କିତ ଚିତ୍ରପୋଥି ଖୁବ ବିରଳ । ଜୟଦେବ ରଚିତ ଗୀତ ଗୋବିନ୍ଦ ଓ ଅମରୁଙ୍କ ଅମରୁ ଶତକ  (ଷୋଡ଼ଶ ଶତାବ୍ଦୀ) ଓ ଧନଞ୍ଜୟ ବିପ୍ରଙ୍କର ଗୀତଗୋବିନ୍ଦ  (୧୬୮୮), ରୂପ ଗୋସ୍ୱାମୀଙ୍କର ବିଦଗ୍ଧ ମାଧବ ଏବଂ ଶିଶୁଶଙ୍କର ଦାସଙ୍କର ଉଷା ବିଳାସ ପ୍ରଭୃତି ଚିତ୍ରପୋଥି ରାଧାକୃଷ୍ଣ ପ୍ରେମଗାଥା ବହନ କରେ  । ତାଳପତ୍ରରେ ଏକ ଶହ ପୃଷ୍ଠାରେ ବ୍ରଜନାଥ ବଡ଼ଜେନା ଓ ତାଙ୍କ ଜ୍ୟେଷ୍ଠପୁତ୍ର ଘନଶ୍ୟାମ ଏହି ଚିତ୍ରପୋଥି ଭାଗବତ ପୁରାଣ ରଚନା କରିଥିଲେ । ବ୍ରଜନାଥ ଓ ତାଙ୍କ ପୁତ୍ର ଘନଶ୍ୟାମ ତାଳପତ୍ର ପୋଥିରେ ଲେଖିବା ସହିତ ଚିତ୍ର ଅଙ୍କନ କରି ପାରୁଥିଲେ । ସମୟ ନିର୍ଣ୍ଣିତ ଏହି ଚିତ୍ରପୋଥି ଓଡ଼ିଆ ସାହିତ୍ୟର ଭାଷା ଏବଂ ଲିପିର ଅଭୁ୍ୟଦୟ ଦିଗରେ ବିଶେଷ ସହାୟକ ବୋଲି କୁହାଯାଏ । ଚିତ୍ରପୋଥି-ଭାଗବତ ପୁରାଣ ବ୍ରଜନାଥଙ୍କ କବି ପ୍ରତିଭାର ଏକ ନୂତନ ଦିଗ ଉନ୍ମୋଚନ କରେ ।
ଜୟ ଜବାନ ଜୟ କିଶାନ ଲାଲବାହାଦୁର ଶାସ୍ତ୍ରୀଙ୍କଦ୍ୱାରା ଦିଆଯାଇଥିବା ଏକ ସ୍ଲୋଗାନ ଅଟେ  ୧୯୬୫ ମସିହାରେ ଭାରତର ରାଜଧାନୀ ଦିଲ୍ଲୀର ରାମ୍‌ଲୀଲା ମୈଦାନ୍‌ଠାରେ ଏକ ଜନ ସମାବେଶରେ ଲାଲବାହାଦୁର ଶାସ୍ତ୍ରୀ ପ୍ରଥମ ଥର ପାଇଁ ଏହି ସ୍ଲୋଗାନ ଦେଇଥିଲେ । ଜବାହରଲାଲ ନେହେରୁଙ୍କ ପରେ ଲାଲବାହାଦୁର ଶାସ୍ତ୍ରୀ ଭାରତର ପ୍ରଧାନମନ୍ତ୍ରୀ ପଦ ଅଳଙ୍କୃତ କରିଥିଲେ । ତେବେ ଏହି ସମୟରେ ପାକିସ୍ତାନ ଭାରତ ଉପରେ ଆକ୍ରମଣ କରିଥିଲା । ଏହି ସମୟରେ ଦେଶରେ ଖାଦ୍ୟ ଶସ୍ୟର ଘୋର ଅଭାବ ଦେଖାଦେଇଥିଲା । ତେଣୁ ଭାରତକୁ ଖାଦ୍ୟ ଶସ୍ୟ ଆମଦାନୀ କରିବା ପାଇଁ ଅନ୍ୟ ରାଷ୍ଟ୍ର ଉପରେ ନିର୍ଭରଶୀଳ ହେବାକୁ ପଡ଼ିଲା । ଏଭଳି ପରିସ୍ଥିତିରେ ଲାଲବାହାଦୁର ଶାସ୍ତ୍ରୀ ଜୟ ଜବାନ ଜୟ କିଶାନ ସ୍ଲୋଗାନଦ୍ୱାରା ଦେଶକୁ ରକ୍ଷା କରିବା ପାଇଁ ସୈନିକମାନ‌ଙ୍କୁ ଆହ୍ୱାନ ଦେବା ସ‌ହ ଭାରତର ଖାଦ୍ୟ ଶସ୍ୟ ଆମଦାନୀର ମାତ୍ରାକୁ କମ୍ କରିବା ନିମନ୍ତେ ପାରୁ ପର୍ଯ୍ୟନ୍ତ ଚେଷ୍ଟା କରିବା ପାଇଁ କୃଷକମାନ‌ଙ୍କୁ ଉତ୍ସାହିତ କରିବାକୁ ପ୍ରୟାସ କରିଥିଲେ । ସେ ସମୟରେ ଏହା ଏକ ଖୁବ୍ ଲୋକପ୍ରିୟ ସ୍ଲୋଗାନରେ ପରିଣତ ହୋଇଥିଲା । ପରବର୍ତ୍ତୀ ସମୟରେ ବ୍ୟବ‌ହାର ୧୯୯୮ ମସିହାରେ ହୋଇଥିବା ପୋଖରଣ ପରମାଣୁ ପରୀକ୍ଷଣ ପରେ ଭାରତର ତ‌ତ୍‌କାଳୀନ ପ୍ରଧାନମନ୍ତ୍ରୀ ଅଟଳ ବିହାରୀ ବାଜପେୟୀ ଭାରତର ପ୍ରଗତିରେ ବିଜ୍ଞାନର ମହତ୍ତ୍ୱକୁ ଦର୍ଶାଇବା ପାଇଁ ଜୟ ଜବାନ ଜୟ କିଶାନ ସ୍ଲୋଗାନରେ ଜୟ ବିଜ୍ଞାନ ମଧ୍ୟ ଯୋଡ଼ିଦେଇଥିଲେ । ୨୦୦୯ ମସିହା ଡିସେମ୍ବର ମାସ ୧୫ ତାରିଖରେ ତିନ୍ ମୂର୍ତ୍ତୀ ଭବନଠାରେ ଭାରତର ରାଷ୍ଟ୍ରପତିଙ୍କଠାରୁ ଦଶମ ଲାଲବାହାଦୁର ଶାସ୍ତ୍ରୀ ଜାତୀୟ ପୁରସ୍କାର   ଗ୍ରହଣ କରିସାରି ସୁନିଲ ଭାରତୀ ମିତ୍ତଲ ବକ୍ତୃତା ଦେଉଥିବା ସମୟରେ ଦିଲ୍ଲୀରେ ଥିବା ଲାଲବାହାଦୁର ଶାସ୍ତ୍ରୀ ଇନ୍‌ଷ୍ଟିଟ୍ୟୁଟ୍ ଅଫ୍ ମ୍ୟାନେଜ୍‌ମେଣ୍ଟ୍‌ର ନିର୍ଦ୍ଦେଶକ ଡ।. କୈଳାଶ ଚନ୍ଦ୍ର ମିଶ୍ର ପୁନର୍ବାର ଏହି ସ୍ଲୋଗାନରେ ଜୟ ବିଦ୍ୱାନ ଯୋଡ଼ି ଜୟ ଜବାନ ଜୟ କିଶାନ ଜୟ ବିଜ୍ଞାନ ଜୟ ବିଦ୍ୱାନ କ‌ହିଥିଲେ । ଏହି ଜୟ ବିଦ୍ୱାନ ସ୍ଲୋଗାନଦ୍ୱାରା ସେ ଭାରତର ଅର୍ଥନୀତିରେ ଜ୍ଞାନର ମହତ୍ତ୍ୱକୁ ଦର୍ଶାଇଥିଲେ । ୪୮ତମ ସ‌ହୀଦ ଦିବସରେ ସୂଚନା ଓ ପ୍ରସାରଣ ମନ୍ତ୍ରଣାଳୟ  (ଭାରତ) ପକ୍ଷରୁ ଲାଲବାହାଦୁର ଶାସ୍ତ୍ରୀଙ୍କ ସ୍ମୃତିଚାରଣ କରି କୁହାଯାଇଥିଲା ଯେ  .  ' . ,. 1965. '  . -  ' ' . 1965 - . , . ଅର୍ଥାତ୍, ଆମ ଜୀବନରେ ନିଜର ଅଲିଭା ଛାପ ଛାଡ଼ିଯାଇଥିବା ମହାନ ଭାରତୀୟମାନ‌ଙ୍କ ମଧ୍ୟରୁ ପୂର୍ବତନ ପ୍ରଧାନମନ୍ତ୍ରୀ ଲାଲବାହାଦୁର ଶାସ୍ତ୍ରୀ ଅନ୍ୟତମ । ଆମ ସାମାଜିକ ଜୀବନ ପ୍ରତି ଶ୍ରୀ ଲାଲବାହାଦୁର ଶାସ୍ତ୍ରୀଙ୍କ ଅଦ୍ୱିତୀୟ ଅବଦାନ ଭାରତର ସାଧାରଣ ଜନତାଙ୍କ ଜୀବଙ୍କୁ ସ୍ପର୍ଶ କରିଛି । ଭାରତୀୟମାନେ ଶ୍ରୀ ଲାଲବାହାଦୁର ଶାସ୍ତ୍ରୀଙ୍କୁ ସେମାନଙ୍କ ପରି ଆଦର୍ଶ, ଆଶା ଓ ଅଭିଳାଷ ପୋଷଣ କରୁଥିବା ଜଣେ ନିଜ ଲୋକ ଭଳି ଦେଖନ୍ତି । ତାଙ୍କ ସଫଳତାଗୁଡ଼ିକୁ କୌଣସି ନିର୍ଦ୍ଦିଷ୍ଟ ବ୍ୟକ୍ତିର ସଫଳତାଠାରୁ ଅଧିକ ଆମ ସମ୍ପୂର୍ଣ୍ଣ ସମାଜର ସଫଳତା ଭାବେ ଗଣ୍ୟ କରାଯାଏ । ୧୯୬୫ ମସିହାରେ ତାଙ୍କ ନେତୃତ୍ୱ ସମୟରେ ପାକିସ୍ତାନ ଭାରତକୁ ଆକ୍ରମଣ କରି ବିତାଡ଼ିତ ହୋଇଥିଲା । ଏହା କେବଳ ଭାରତୀୟ ସୈନ୍ୟବାହିନୀଙ୍କ ନୁହେଁ ବରଂ ପ୍ରତ୍ୟେକ ଭାରତୀୟଙ୍କ ପାଇଁ ଗର୍ବର କଥା । ଶ୍ରୀ ଲାଲବାହାଦୁର ଶାସ୍ତ୍ରୀଙ୍କ ସ୍ଲୋଗାନ  "ଜୟ ଜବାନ ଜୟ କିଶାନ"  ଆଜି ମଧ୍ୟ ଭାରତର ପ୍ରତ୍ୟେକ କୋଣ ଅନୁକୋଣରେ ପ୍ରତିଫଳିତ ହୁଏ ।  "ଜୟ ହିନ୍ଦୁସ୍ତାନ"  ହେଉଛି ଏହି ସ୍ଲୋଗାନର ମୂଳରେ ଥିବା ମନୋଭାବ । ୧୯୬୫ର ଯୁଦ୍ଧକୁ ଆମର ଆମ ଆତ୍ମସମ୍ମାନ ଓ ରାଷ୍ଟ୍ରୀୟ ମର୍ଯ୍ୟାଦା ପାଇଁ ଲଢ଼ିଥିଲୁ ଓ ଜିତିଥିଲୁ । ଆମ ସେନାବାହିନୀକୁ ଯୁଦ୍ଧ କରିବା ପାଇଁ ଏପରି ଅପୂର୍ବ ରଣନୀତି ଦେଇଥିବାରୁ ଏହି ଦେଶ ଶ୍ରୀ ଲାଲବାହାଦୁର ଶାସ୍ତ୍ରୀଙ୍କ ପାଖରେ କୃତଜ୍ଞ ରହିବ । ସେ ତାଙ୍କର ବିଶାଳ ହୃଦୟ ଓ ସମାଜ ସେବା ପାଇଁ ସର୍ବଦା ସ୍ମରଣୀୟ ହୋଇ ରହିବେ । ୨୦୧୫ ମସିହାରେ ଶାସ୍ତ୍ରୀଙ୍କ ଜୀବନ ଉପରେ ଆଧାରିତ ଏକ ହିନ୍ଦୀ ଚଳଚ୍ଚିତ୍ର ମୁକ୍ତିଲାଭ କରିଥିଲା । ଏହି ଚଳଚ୍ଚିତ୍ରଟିର ନାମ ଶାସ୍ତ୍ରୀଜୀଙ୍କ ଚର୍ଚ୍ଚିତ ସ୍ଲୋଗାନ ଅନୁସାରେ ଜୟ ଜବାନ ଜୟ କିଶାନ ରଖାଯାଇଥିଲା ।
ଟୁଏନସାଙ୍ଗ  ( :/ /) ଭାରତୀୟ ରାଜ୍ୟ ନାଗାଲାଣ୍ଡର ଏକ ସହର ଓ ସେହି ଜିଲ୍ଲାର ମୁଖ୍ୟାଳୟ  । ଏହା ନାଗାଲାଣ୍ଡର ବୃହତ୍ତମ ଜିଲ୍ଲା ଓ ଏହା ମିୟାଂମାର ଦେଶର ସୀମାକୁ ଲାଗି ରହିଛି । ଏହି ସହର 1947 ମସିହାରେ ଉତ୍ତର ପୂର୍ବ ସୀମାବର୍ତୀ ଏଜେନ୍ସି  ର ପରିଚାଳନା ନିମନ୍ତେ ସ୍ଥାପନ କରାଯାଇଥିଲା । ଟୁଏନସଙ୍ଗ, ମୋନ ,ଲୋଙ୍ଗଲେଙ୍ଗ , ଓ କିଫିରେ ଏହି ଚାରିଟି ଜିଲ୍ଲାକୁ ପୂର୍ବ ନାଗାଲାଣ୍ଡ କୁହାଯାଏ । ଇତିହାସ ପୂର୍ବ ନାଗାଲାଣ୍ଡ ଅଞ୍ଚଳର ସମସ୍ତ 4ଟି ଜିଲ୍ଲା ଆଗରୁ ଟୁଏନସଙ୍ଗ ଥିଲା ।ବ୍ରିଟିଶ ଶାସନ ସମୟରେ ଯଥେଷ୍ଟ ସୁବିଧା ଅଭାବରୁ ଏହି ଅଞ୍ଚଳ ଅଣଶାଶୀତଭାବରେ ରହିଥିଲା ।ତେବେ 1902 ମସିହାରେ ବ୍ରିଟିଶମାନେ ଏହାକୁ ଅଧିନସ୍ଥ କରିଥିଲେ । ଏହାକୁ ଏକ ଆଦିବଶି ଅଞ୍ଚଳ କୁହା ଯାଉଥିଲା । ଏହା ସିଧା ସଳଖ ଭାରତର ଗଭର୍ଣ୍ଣର- ଜେନେରାଲଙ୍କଦ୍ୱାରା ଶାସିତ ହଉଥିଲା ।1948 ମସିହାରେ ସ୍ୱାଧୀନ ଭାରତରେ ଏହା ପାଇଁ ଏକ ସ୍ୱତନ୍ତ୍ର ପ୍ରଶାସନିକ ସର୍କଲ ଗଠିତ ହେଇଥିଲା । ଭାରତୀୟ ସମ୍ବିଧାନରେ ଏହି ଅଞ୍ଚଳକୁ  " ପାର୍ଟ - "  ନାମରେ କୁହା ଯାଇଥିଲା । ପରେ ଏହା ଅଞ୍ଚଳରେ ପରିଣତ ହେଲା । 1957 ମସିହାରେ ଏହାକୁ ନାଗା ହିଲ ଜିଲ୍ଲାରେ ମିଶେଇ ଦିଆ ଯାଇଥିଲା ଓ ତାହାର ଶାସନ ପାଇଁ ସ୍ୱତନ୍ତ୍ର ଇଉନିଟ ସ୍ଥାପନ ହେଲା । ପରେ ଏହାକୁ ପୂର୍ଣ ନାଗାଲ୍ଯାନ୍ଡରେ ପରିଣତ କରାଗଲା । ଭୌଗୋଳିକ ଅବସ୍ଥିତି ଟୁଏନ୍ସେଙ୍ଗର 26.28  94.83    / 26.28; 94.83. ଏହା ସମୁଦ୍ରପତ୍ତାନଠାରୁ 1371 ମିଟର ଉପରେ ରହିଛି । ଜନସଂଖ୍ୟା 2001 ଜନଗଣନା] ଅନୁସାରେ ଏଠାକାର ଜନସଂଖ୍ୟା 29,654ଥିଲା । ତାହା ମଧ୍ୟରୁ ପୁରୁଷ ସଂଖ୍ୟା56% ଥିବା ବେଳେ ମହିଳା ସଂଖ୍ୟା 44% ଥିଲା । ଏଠାରେ ସାକ୍ଷ୍ୟରତ ହାର71 % ରହିଥିଲା ।ଏହା ଜାତୀୟ ହାରଠାରୁ ଆଡଜିକ । 6 ବର୍ଷରୁ କମ ସଂଖ୍ୟା 13 % ଥିଲା । ଏଠାରେ ଜାତୀୟ ରାଜପଥ 155 ରହିଛି । ଏହା ମୋକୋକଚୁଙ୍ଗ ଓ ଜେସସାମୀକୁ ସଂଯୋଗ କରିଥାଏ ।
ଅର୍ଚ୍ଚନା ଉତ୍କଳ ଭାରତୀ କୁନ୍ତଳା କୁମାରୀ ସାବତଙ୍କ ରଚିତ ଏକ ଓଡ଼ିଆ କବିତା ସଙ୍କଳନ ।ବିଳ୍ୱଦଳ ", " ଦୁର୍ବାଦଳ ", " ଚମ୍ପାଦଳ " ଓ " ଶତଦଳ " ନାମରେ ନାମିତ ଚାରୋଟି ଅଧ୍ୟାୟର ସମନ୍ୱିତ ଏହି ପୁସ୍ତକରେ ଶତାଧିକ ପଦ୍ୟ ପ୍ରକାଶିତ ହୋଇଛି । କବିତାଗୁଡ଼ିକ ମାଧ୍ୟମରେ କବି ଦୁଃଖୀ, ଗରିବ ଓ ନିଷ୍ପେସିତ ଲୋକଙ୍କର ସ୍ୱରକୁ ପ୍ରତିଫଳିତ କରିଛନ୍ତି ।
ସଲିମ ଅଜିଜ ଦୁରାନୀ ୧୯୩୪ରେ ଅଫଗାନିସ୍ତାନର କାବୁଲରେ ଜନ୍ମ ଗ୍ରହଣ କରିଥିବା ସଲିମ ଭାରତୀୟ କ୍ରିକେଟ ଦଳ ପାଇଁ ୨୯ଟି ଟେଷ୍ଟ ୧୯୬୦ରୁ ୧୯୭୩ ମସିହା ଯାଏ ଖେଳିଥିଲେ । ସେ ଜଣେ ଆକ୍ରମଣାତ୍ମକ ବେଟସମେନ ହେବା ସହ ବାମ ହାତି ସ୍ପିନ ବୋଲିଂ ମଧ୍ୟ କରୁଥିଲେ । ସେଯୁଗରେ ଭି ସେ ଛକ୍କା ମାରିବା ପାଇଁ ପ୍ରଖ୍ୟାତ ଥିଲେ । ସେ  ' ଚରିତ୍ର'  ନାମକ ଏକ ହିନ୍ଦୀ ଚଳଚ୍ଚିତ୍ରରେ ମଧ୍ୟ ପରବୀନ ବାବିଙ୍କ ସହ ଅଭିନୟ କରିଥିଲେ , ଯାହାକି ଫ୍ଲପ ହେଇଥିଲା । ସେ ପ୍ରଥମ କ୍ରିକେଟର ଯିଏ ଅର୍ଜୁନ ପୁରସ୍କାର ପାଇଥିଲେ ଓ ସି  କେ   ନାଇଡୁ ପୁରସ୍କାର ମଧ୍ୟ ପାଇଥିଲେ ତାଙ୍କ କ୍ରିକେଟ ଅବଦାନ ପାଇଁ ।
ହିନ୍ଦୁ ଜ୍ୟୋତିଷ ମତେ ୨୭ଟି ନକ୍ଷତ୍ର ମଧ୍ୟରୁ ଦ୍ୱାଦଶ ନକ୍ଷତ୍ର ହେଉଛି ଉତ୍ତର ଫାଲ୍‌ଗୁନୀ । ରାଶିଚକ୍ର  (ଅପମଣ୍ଡଳ)ରେ ସିଂହ ରାଶିରେ ୨୬ଡିଗ୍ରୀ ୪୦ ମିନିଟରୁ କନ୍ୟା ରାଶିରେ ୧୦ ଡିଗ୍ରୀ ଯାଏଁ ବ୍ୟାପ୍ତ  । ଜ୍ୟୋତିଷୀୟ ପରିଚୟ ହିନ୍ଦୁ ଜ୍ୟୋତିଷରେ ରାଶିଚକ୍ର  (୩୬୦ ଡିଗ୍ରୀ)କୁ କାଳ୍ପନିକ ୨୭ ଭାଗରେ ବିଭକ୍ତ କରାଯାଇଛି  । ପ୍ରତ୍ୟେକ ଭାଗ ଅର୍ଥାତ୍‌ ୧୩ ଡିଗ୍ରୀ ୨୦ ମିନିଟ ଅଂଶ ଗୋଟିଏ ଗୋଟିଏ ନକ୍ଷତ୍ର ନାମରେ ନାମିତ । ନକ୍ଷତ୍ରମାନଙ୍କୁ ହିନ୍ଦୁ ଜ୍ୟୋତିଷମାନେ ୨୭ଟି ସ୍ୱତନ୍ତ୍ର ତାରକାପୁଞ୍ଜରେ ବିଭକ୍ତକରି ପ୍ରତ୍ୟେକଙ୍କୁ ଗୋଟିଏ ଲେଖାଁଏ ସ୍ୱତନ୍ତ୍ର ନାମ ଦେଇ ଅଛନ୍ତି । ପୁଣି ପ୍ରତ୍ୟେକ ନକ୍ଷତ୍ରକୁ ଚାରି ପାଦରେ ବିଭକ୍ତ କରାଯାଇଛି । ଚନ୍ଦ୍ରର ଦୈନିକ ଗତି ପ୍ରାୟ ୧୩ ଡିଗ୍ରୀ ୨୦ ମିନିଟ ହୋଇଥିବାରୁ ଏହା ଗୋଟିଏ ଦିନ ଗୋଟିଏ ନକ୍ଷତ୍ରରେ ଅବସ୍ଥାନ କରିଥାଏ । ତେଣୁ ବୈଦିକ ଜ୍ୟୋତିଷରେ ନକ୍ଷତ୍ର ସହିତ ଚନ୍ଦ୍ରର ସମ୍ବନ୍ଧ ଅତି ନିବିଡ । ବୈଦିକ ଜ୍ୟୋତିଷ ମତରେ ବ୍ୟକ୍ତିର ଜନ୍ମ ସମୟରେ ଚନ୍ଦ୍ର ଯେଉଁ ନକ୍ଷତ୍ରରେ ଅବସ୍ଥାନ କରୁଥାନ୍ତି, ବ୍ୟକ୍ତିର ସେହି ଜନ୍ମ ନକ୍ଷତ୍ର ହୁଏ । ତେବେ ଅଶ୍ୱିନୀଠାରୁ ରେବତୀ ପର୍ଯ୍ୟନ୍ତ ୨୭ ନକ୍ଷତ୍ର ମଧ୍ୟରେ ଚାନ୍ଦ୍ରମାନ ମାସକୁ ବାଣ୍ଟିଲା ବେଳକୁ କିଛି ନିଅଣ୍ଟ ଦେଖାଯିବାରୁ ହିନ୍ଦୁ ଜ୍ୟୋତିଷମାନେ ଅଭିଜିତ ନକ୍ଷତ୍ରକୁ ଅଷ୍ଟାବିଂଶ ନକ୍ଷତ୍ର ରୂପେ ଗଣନା କରିଅଛନ୍ତି । ବିଶେଷତ୍ୱ ହିନ୍ଦୁ ଜ୍ୟୋତିଷ ମତେ ଉତ୍ତର ଫାଲ୍‌ଗୁନୀ ନକ୍ଷତ୍ର ଦୁଇଗୋଟି ତାରାର  ( : ) ସମାହାର  । ଏହି ତାରାପୁଞ୍ଜ ଏକ ଖଟର ଗୋଡ ଆକୃତିରେ ଦୃଶ୍ୟମାନ । ଉତ୍ତର ଫାଲ୍‌ଗୁନୀ ରାଶିଚକ୍ରରେ ସିଂହ  (ରାଶି)ରେ ୨୬ଡିଗ୍ରୀ ୪୦ ମିନିଟରୁ କନ୍ୟା ରାଶିରେ ୧୦ ଡିଗ୍ରୀ ଯାଏଁ ବ୍ୟାପ୍ତ  । ରବି ଏହାର ଅଧିପତି । ବୈଦିକ ଜ୍ୟୋତିଷମତେ ଏହି ନକ୍ଷତ୍ର ମନୁଷ୍ୟଗଣ ଓ ସତ୍ତ୍ୱ ଗୁଣ ସହ ସମ୍ବନ୍ଧିତ । ବୈଦିକ ଜ୍ୟୋତିଷ ମତେ ମଘା ନକ୍ଷତ୍ର ଲିଙ୍ଗ ଭେଦରେ ସ୍ତ୍ରୀ ଏବଂ ଜାତି ଭେଦରେ କ୍ଷତ୍ରୀୟ । ଉତ୍ତର ଫାଲ୍‌ଗୁନୀ ନକ୍ଷତ୍ରରେ ଜନ୍ମିତ ବ୍ୟକ୍ତିବିଶେଷ ପରୋପକାରୀ ଏବଂ କ୍ଷଣକୋପୀ ପ୍ରକୃତିର ହୋଇଥାଆନ୍ତି । ସାଧାରଣତଃ ବୈଦିକ ଜ୍ୟୋତିଷ ମତେ ହିନ୍ଦୁ ପରିବାରରେ ନବଜାତ ଶିଶୁର ଜନ୍ମ ବେଳେ ନିର୍ଦ୍ଦିଷ୍ଟ ନକ୍ଷତ୍ରରେ ଚନ୍ଦ୍ରର ଅବସ୍ଥାନକୁ ନେଇ ନବଜାତକର ନାମକରଣ କରାଯିବାର ପ୍ରଥା ପ୍ରଚଳିତ । ଉତ୍ତର ଫାଲ୍‌ଗୁନୀ ନକ୍ଷତ୍ରରେ ଚନ୍ଦ୍ର ଅବସ୍ଥାନ କରୁଥିଲେ, ଚାରିପାଦ କ୍ରମରେ ନବଜାତକର ନାମର ପ୍ରଥମ ଅକ୍ଷର ନିମ୍ନପ୍ରକାରେ ହେବ ।
ବତୀଘର ସମ୍ମୁଖରେ, ଓଡ଼ିଶାର ତଟରେଖାରେ ଫଲ୍‌ସ ପଏଣ୍ଟ ଥିଲା ପ୍ରଥମ ଆଧୁନିକ ବନ୍ଦର । ମହାନଦୀ ଓ ଜମ୍ବୁନଦୀର ମୁହଁରେ ଏହି ବନ୍ଦର ୧୮୮୫ ମସିହାରେ କାର୍ଯ୍ୟାରମ୍ଭ କରାଯାଇଥିଲା, ଏହା ୧୯୨୪ ମସିହା ଅକ୍ଟୋବର ୨୨ତାରିଖ ପର୍ଯ୍ୟନ୍ତ କାର୍ଯ୍ୟକ୍ଷମ ଥିଲା । ଏକ ବିଧ୍ୱଂସୀ ଝଡ଼ ୧୮୮୫ ମସିହା ୨୨ତାରିଖରେ ବନ୍ଦରକୁ ସମ୍ପୂର୍ଣ୍ଣ ନଷ୍ଟ କରିଦେଇଥିଲା । ସମୁଦ୍ର ନିକଟରେ ଏକ ବୁଡିଯାଇଥିବା ଜାହାଜ ଅଛି, ଯେଉଁଟା ଅତୀତ ଗୌରବର ଏକ ମୁକସାକ୍ଷୀ । ସମୁଦ୍ରରେ ଯାତାୟତ କରୁଥିବା ଜାହାଜ, ଏହାକୁ ବନ୍ଦର ମନେକରି ଏଠାକୁ ଚାଲିଆସି ବିପଦରେ ପଡୁଥିବାରୁ ସେମାନଙ୍କୁ ସତର୍କ କରାଇଦେବାକୁ ଏଠାରେ ବତୀଘର ନିର୍ମାଣ କରାଯାଇଥିଲା ଏବଂ ସେହିଦିନରୁ ସ୍ଥାନର ନାମ ହେଲା ଫଲ୍‌ସ ପଏଣ୍ଟ ।
କନଫୁସିଅସ (୨୮ ସେପ୍ଟେମ୍ବର ଖ୍ରୀ.ପୂ. ୫୫୧ - ଖ୍ରୀ.ପୂ. ୪୭୯); 28, 551   479   ଜଣେ ଚିନୀୟ ଶିକ୍ଷକ, ସମ୍ପାଦକ, ରାଜନିତୀଜ୍ଞ ଓ ଦାର୍ଶନିକ ଥିଲେ । ତାଙ୍କ ପ୍ରକୃତ ନାଁ ଥିଲା କୋଙ୍ଗ୍ କି ବା ଜୋଙ୍ଗ୍ ନି । ପିଲା ବୟସରୁ ତାଙ୍କର ବହୁ ବିଷୟରେ ଜାଣିବାର ଆଗ୍ରହ ଥିଲା ଏବଂ ସେ ପାରମ୍ପରିକ କର୍ମକାଣ୍ଡ ବିଷୟରେ ଜାଣିବା ପାଇଁ ବେଶ ଆଗ୍ରହୀ ଥିଲେ । ବଡ଼ ହେବା ପରେ ସେ ଜଣେ ରାଜ କର୍ମଚାରୀ ଭାବେ କାମ କରିଥିଲେ । ତାଙ୍କ ଦର୍ଶନ କନଫୁସିଅସବାଦ ନାମରେ ଜଣାଯାଏ । ଏହା ବ୍ୟକ୍ତିଗତ ଓ ଶାସନତନ୍ତ୍ରର ନୈତିକତା, ସାମାଜିକ ସମ୍ପର୍କର ସଠିକତା, ନ୍ୟାୟ ଓ ସତ୍ୟଶୀଳତା ଉପରେ ଗୁରୁତ୍ତ୍ୱାରୋପ କରିଥିଲା । ତାଙ୍କ ଶିକ୍ଷାର ପାରମ୍ପରିକ ଚିନୀୟ ପ୍ରଥା ଓ ବିଶ୍ୱାସ ସହ ସମତା ଥାଏ । ତାଙ୍କ ସମୟ ବେଳକୁ ଚୀନରେ ଅନେକ ରାଜ୍ୟ ପରସ୍ପର ସହ ଯୁଦ୍ଧ କରୁଥିଲେ । ଏହାକୁ ସାଓ ବଂଶର ବସନ୍ତ ଓ ଶରତ ସମୟ କୁହାଯାଏ । କନଫୁସିଅସ ଏହି ସମୟରେ ସମାଜରେ ସୁଧାର ଆଣିବାକୁ ଚେଷ୍ଟା କରିଥିଲେ । କନଫୁସିଅସଙ୍କୁ ଇତିହାସରେ ଅନ୍ୟତମ ମୁଖ୍ୟ ଓ ପ୍ରଭାବଶାଳୀ ବ୍ୟକ୍ତି ଭାବରେ ଗ୍ରହଣ କରାଯାଏ, ଯାହାଙ୍କର ଶିକ୍ଷା ବିପୁଳ ଭାବରେ ମାନବତାକୁ ପ୍ରଭାବିତ କରିଛି । ତାଙ୍କ ଶିକ୍ଷା ଓ ଦର୍ଶନ ପୃଥିବୀସାରା ଲୋକମାନଙ୍କ ଉପରେ ପ୍ରଭାବ ପକାଇଛି ଓ ବର୍ତ୍ତମାନର ସମାଜରେ ମଧ୍ୟ ବଳବତ୍ତର ରହିଛି । ଜୀବନ କନଫୁସିଅସଙ୍କ ଜନ୍ମ ଖ୍ରୀ.ପୂ. ୫୫୧ରେ ସେପ୍ଟେମ୍ବର ୨୮ ତାରିଖ ଦିନ ହୋଇଥିଲା । ଛୋଟବେଳେ ତାଙ୍କର ପିତାଙ୍କ ଦେହାନ୍ତ ହୋଇଯିବାରୁ ତାଙ୍କ ମା ' ତାଙ୍କୁ ପାଳନ କରିଥିଲେ । ଜଣେ ରାଜକର୍ମଚାରୀ ଭାବରେ ତାଙ୍କର ଅନେକ ବର୍ଷ କଟିଥିଲେ ମଧ୍ୟ ସେ ଜଣେ ଦାର୍ଶନିକ ଓ ଶିକ୍ଷକ ଭାବେ ଅଧିକ ପ୍ରସିଦ୍ଧ ଥିଲେ । ଶିକ୍ଷା ସକ୍ରେଟିସଙ୍କ ପରି କନଫୁସିଅସ୍ ମଧ୍ୟ ଦାର୍ଶନିକ ପ୍ରଶ୍ନର ଉତ୍ତର ନିଜେ ଦେଉ ନଥିଲେ । ବରଂ ସେ ଲୋକମାନଙ୍କୁ ଗଭୀର ଭାବେ ଚିନ୍ତା କରିବାକୁ ତଥା ଅନ୍ୟମାନଙ୍କଠାରୁ ବିଶେଷ କରି ଇତିହାସରୁ ଶିଖିବାକୁ କହୁଥିଲେ । ତାଙ୍କ ଅନୁସାରେ ଲୋକଙ୍କୁ କ୍ଷମତା ପ୍ରଦାନ ପାଇଁ କୂଳ ହିଁ ଏକମାତ୍ର ଆଧାର ନହୋଇ ତାଙ୍କ ଗୁଣ ଓ ଦକ୍ଷତା ମଧ୍ୟ ବିଚାର ହେବା ଆବଶ୍ୟକ । ସେ ଲୋକମାନଙ୍କୁ ଧନ ଅପେକ୍ଷା ଅନ୍ୟ ଲୋକ ମାନଙ୍କ ବିଷୟରେ ଅଧିକ ଚିନ୍ତା କରିବାକୁ ପରାମର୍ଶ ଦେଉଥିଲେ । ସେ କହୁଥିଲେ ଯେ, ସମାଜରେ କେତେକ କଠୋର ନିୟମ ରହିବା ଆବଶ୍ୟକ ଏବଂ ଲୋକମାନେ ସେସବୁ ପାଳନ କରିବା ମଧ୍ୟ ଆବଶ୍ୟକ । ସେ କହୁଥିଲେ ମଣିଷମାନଙ୍କ ମଧ୍ୟରେ ପାଞ୍ଚ ପ୍ରକାର ସମ୍ପର୍କ ସମ୍ଭବ ଏବଂ ଏହି ପ୍ରତ୍ୟକ ସମ୍ପର୍କର ନିଜର ନିୟମ ରହିଛି । ଏହି ସମ୍ପର୍କମାନଙ୍କରେ ନିମ୍ନୋକ୍ତ ଦୁଇଟି ବ୍ୟକ୍ତିମାନଙ୍କ ମଧ୍ୟରେ ସମ୍ଭବ । ରାଜା ଓ ପ୍ରଜା ପିତା ଓ ପୁତ୍ର ପତି ଓ ପତ୍ଣୀ ଗୁରୁଜନ ଓ ପିଲା ବନ୍ଧୁ ଏହି ପାଞ୍ଚୋଟି ପାରମ୍ପରିକ ସମ୍ପର୍କ ଅଟେ । କନଫୁସିଅସ୍ କହୁଥିଲେ ଯେ ଏହି ସବୁ ସମ୍ପର୍କରେ ଉଭୟ କେତେକ ନିୟମ ପାଳନ କରିବା ଆବଶ୍ୟକ । କନଫୁସିଅସ ପରିବାରରେ ବିଶ୍ୱସ୍ଥତା, ପୂର୍ବପୁରୁଷଙ୍କ ପ୍ରତି ସମ୍ମାନ, ତଥା ଗୁରୁଜନଙ୍କ ପ୍ରତି ସମ୍ମାନକୁ ବିଶେଷ ଗୁରୁତ୍ତ୍ୱ ଦେଇଥିଲେ । ତାଙ୍କ ମତ ଅନୁସାରେ ପରିବାର ହିଁ ଆଦର୍ଶ ରାଜ୍ୟର ମୂଳଦୁଆ ଅଟେ । ତାଙ୍କର ଏକ ବିଶେଷ ଶିକ୍ଷା ଥିଲା ଯେ, ଲୋକ ଅନ୍ୟ ପ୍ରତି ସେହି ପ୍ରକାର ବ୍ୟବହାର କରିବା ଉଚିତ, ଯାହା ସେମାନେ ଅନ୍ୟମାନଙ୍କଠାରୁ ଆଶା କରନ୍ତି । ଯୀଶୁ ଖ୍ରୀଷ୍ଟ ମଧ୍ୟ ଏହି ଶିକ୍ଷା ଦେଇଥିଲେ । ତାଙ୍କ ଶିକ୍ଷାସବୁ ଆନାଲେକ୍ଯ୍ ନାମକ ଗ୍ରନ୍ଥରେ ସଙ୍କଳିତ ହୋଇଛି ।
ଶଙ୍କର ମହାଦେବନ  (୩ ମାର୍ଚ ୧୯୬୭) ବଲିଉଡ ଜଗତର ଜଣେ ପ୍ରସିଦ୍ଧ ସଂଗୀତକାର ଓ ଗାୟକ  । ଶଙ୍କର ୪ ଥର ଜାତୀୟ ପୁରସ୍କାର , ୩ ଥର ଶ୍ରେଷ୍ଠ ପୁରୁଷ କଣ୍ଠଶିଳ୍ପୀ , ଓ ଏକ ଥର ଶ୍ରେଷ୍ଠ ସଂଗୀତ ନିର୍ଦ୍ଦେଶକ ପୁରସ୍କାର ବିଜୟୀ ହୋଇ ସାରିଛନ୍ତି ।
ମାଟିଆସାହି, ଓଡ଼ିଶାର ଅନୁଗୋଳ ଜିଲ୍ଲାର ଅନୁଗୋଳ ବ୍ଲକ ଅନ୍ତର୍ଗତ ଏକ ଗାଆଁ । ଏହି ଗାଆଁଟି ଅନୁଗୋଳ ବିଧାନ ସଭା ନିର୍ବାଚନ ମଣ୍ଡଳୀ ଅନ୍ତର୍ଗତ । ଗମନାଗମନ ଏହା ଜିଲ୍ଲାର ସଦର ମହକୁମା ଅନୁଗୋଳଠାରୁ ୨୫ କି.ମି. ଦୂରରେ ଅବସ୍ଥିତ । ଶିକ୍ଷା ଏହାର ଅନତି ଦୂରରେ ଗୋଟିଏ ପ୍ରାଥମିକ ବିଦ୍ୟାଳୟ ଓ ଗୋଟିଏ ଉଚ୍ଚ ପ୍ରାଥମିକ ବିଦ୍ୟାଳୟ ଅଛି। ସଂସ୍କୃତି ଏହି ଗାଆଁଠାରୁ ଅଳ୍ପ ଦୂରରେ ଶିବମନ୍ଦିର ଅଛି । ଏଠାରେ ପ୍ରତିବର୍ଷ ମହା ଶିବରାତ୍ରି ଅନୁଷ୍ଠିତ ହୋଇଥାଏ ।
କିଙ୍ଗ କଙ୍ଗ ୨୦୦୫ ମସିହାର ଏକ ମହାକାବ୍ୟ ମୋନଷ୍ଟର ଆଡଭେଞ୍ଜର ଫିଲ୍ମ ଅଟେ । ଏହି ଫିଲ୍ମ ଟିକୁ ପୀଟର ଜ୍ୟାକ୍ସନ ଲେଖିବା ସହିତ ନିର୍ମାଣ ଓ ନିର୍ଦ୍ଦେଶିତ କରିଥିଲେ । ଏହି ଶୀର୍ଷକର ୧୯୩୩ ମସିହା ଫିଲ୍ମର ଦ୍ୱିତୀୟ ରିମିକ ଏକ ମହତ୍ତ୍ୱାକାଂକ୍ଷୀ ଫିଲ୍ମ ନିର୍ମାତାଙ୍କ କାହାଣୀ ଥିଲା, ଯାହା ଏକ ରହସ୍ୟମୟ ଖପୁରୀ ଦ୍ୱୀପର ଯାତ୍ରା କରିବା ପାଇଁ ନିଜ କଳାକାର ଓ ଭଡାରେ ଥିବା ଜାହାଜ ଚାଳକ ଦଳମାନଙ୍କୁ ଅସହାୟ କରିଥିଲା । ସେ, ସେହି ଦ୍ୱୀପରେ ରହୁଥିବା ବିଚିତ୍ର ଜୀବ ସହିତ ଏକ ବିଶାଳ କାୟ  "ଗରିଲା"   (ଆଫ୍ରିକାର ବିଶାଳ ଶକ୍ତିଶାଳୀ ବାନର)କୁ କଙ୍ଗ ନାମରେ ଜାଣିଛନ୍ତି , ଯାହାକୁ ସେ ନ୍ୟୁୟୋର୍କ ସହର ନେଇଆସନ୍ତି  । କିଙ୍ଗ କଙ୍ଗର ଫିଲ୍ମାଙ୍କନ ସେପ୍ଟେମ୍ବର ୨୦୦୪ ମସିହାରୁ ୨୦୦୫ ମସିହା ପର୍ଯ୍ୟନ୍ତ ନ୍ୟୁଜଲ୍ୟାଣ୍ଡରେ ହୋଇଥିଲା । ଏହି ପ୍ରୋଜେକ୍ଟର ବଜେଟ ଆରମ୍ଭରୁ $ 150 ମିଲିୟନରୁ ତତ୍କାଳୀନ ରେକର୍ଡ ବ୍ରେକିଙ୍ଗ $ 207 ମିଲିୟନ ପର୍ଯ୍ୟନ୍ତ ବଢିଗଲା । ଏହା ଜର୍ମାନୀ ଓ ସଂଯୁକ୍ତ ରାଜ୍ୟ ଆମେରିକାରେ ୧୪ ଡିସେମ୍ବର ୨୦୦୫ ମସିହାରେ ଉପସ୍ଥାପନା କରାଯାଇ ଥିଲା ଏବଂ ଏହି ଫିଲ୍ମ $ 50.1 ମିଲିୟନର ଉତ୍ପାଦନ ଆରମ୍ଭ କରିଥିଲା । କିଙ୍ଗ କଙ୍ଗ ଘରୋଇ ଓ ସମଗ୍ର ଦୁନିଆରେ ରୋଜଗାର କରିଥିଲା, ଯାହା ଅନ୍ତତଃ $ 550 ମିଲିୟନ ପର୍ଯ୍ୟନ୍ତ ବଢିଯାଇ ଥିଲା । ସେହି ସମୟରେ ୟୁନିଭର୍ସାଲ ପିକ୍ଚର୍ସର ଇତିହାସରେ ଚତୁର୍ଥ ସବୁଠାରୁ ଅଧିକ ରୋଜଗାର କରିଥିବା ଓ ୨୦୦୫ ମସିହାର ପଞ୍ଚମ ସବୁଠାରୁ ଅଧିକ ରୋଜଗାର କରିଥିବା ଫିଲ୍ମ ହୋଇଗଲା । ଏହା ନିଜ ଘରୋଇ ଭିଡିଓ ରିଲିଜରେ ଡିଭିଡିର ବିକ୍ରୀରେ $ 100 ମିଲିୟନର ଉତ୍ପାଦନ କରିଥିଲା ଅଭିନେତା ବର୍ଗ ୱାଟ୍ସ, ବ୍ଲାକ ଓ ବ୍ରାଡୀ ନିଜ-ନିଜ ଭୂମିକା ପାଇଁ ଅଧିକ ଖୁସି ଥିଲେ ଯେଉଁଥିରେ କୌଣସି ଅନ୍ୟ ଅଭିନେତା ମାନଙ୍କୁ ଗ୍ରହଣୀୟ କରାଯାଇ ନଥିଲା । ନିଜ-ନିଜର ଭୂମିକାର ପ୍ରସ୍ତୁତିରେ, ୱାଟ୍ସ ମୂଖ୍ୟ ଏନ ଡାରୋ ଓ ଫେ ୱରେଙ୍କ ସହିତ ଦେଖା ହୋଇଥିଲେ । ଜ୍ୟାକ୍ସନ ଚାହୁଁଥିଲେ କି, ୱରେ ଏକ କ୍ୟାମିଓ ଉପସ୍ଥିତି ବନାନ୍ତୁ ଓ ସମ୍ବାଦର ଅନ୍ତିମ ପଂକ୍ତିରେ କୁହନ୍ତୁ ; କିନ୍ତୁ ୯୬ ବର୍ଷ ବୟସରେ ପ୍ରୀ-ପ୍ରଡକ୍ସନ ଅନୁଶାରେ ତାଙ୍କର ମୃତ୍ୟୁ ହୋଇଗଲା । ବ୍ଲାକଙ୍କୁ ୨୦୦୦ ମସିହାର ଫିଲ୍ମ  "ହାଇ ଫିଡେଲିଟୀ" ରେ ତାଙ୍କର ପ୍ରଦର୍ଶନର ଆଧାରରେ  "କାର୍ଲ ଡେହ୍ନମ"  ରୂପେ ନିଆ ଯାଇଥିଲା, ଯିଏ ଜ୍ୟାକ୍ସନଙ୍କୁ ପ୍ରଭାବିତ କରିଥିଲେ । ପ୍ରେରଣା ପାଇଁ ବ୍ଲାକ, ପି.ଟି. ବରନମ ଏବଂ ଓରସନ ୱାଲେସର ଅଧ୍ୟୟନ କରିଥିଲେ । ଖୋପଡି ଦ୍ୱୀପରେ ମୂଳ ଅତିରିକ୍ତ କଳାକାର ଏକ ମିଶ୍ରଣଦ୍ୱାରା ଚିତ୍ରିତ କରା ଜାଇଥିଲା । ଏସିଆ, ଆଫ୍ରିକା, ମାଓରୀର ଅଭିନେତାମାନେ ଲଗାତାର ରଞ୍ଜକତା ପ୍ରାପ୍ତ କରିବା ପାଇଁ କଳା ମେକପ ସହିତ ଛିଟିକା କରିଥିଲେ । ଧ୍ୱନି କିଙ୍ଗ କଙ୍ଗ ଅରିଜିନାଲ ମୋଶନ ପିକ୍ଚର୍ସ ସାଉଣ୍ଡଟ୍ରାକର ରଚନା ଜେମ୍ସ ନ୍ୟୁଟନ ହାବର୍ଡ କରିଥିଲେ ; ସେ  "ଦି ସିକ୍ସ ସେନ୍ସ, ଡାଇନେସର, ଆଣ୍ଟଲାଟିସ: ଦି ଲାଷ୍ଟ ଏମ୍ପାୟର ଆଣ୍ଡ ଟ୍ରେଜର ପ୍ଲାନେଟ" ର ରଚନା କରିଥିଲେ । ଜେମ୍ସ ନ୍ୟୁଟନ ହାବର୍ଡଙ୍କ ସ୍କୋରକୁ ପରେ ସର୍ବଶ୍ରେଷ୍ଠ ମୂଳ ସ୍କୋର ପାଇଁ  "ଗୋଲ୍ଡେନ ଗ୍ଲୋବ ଆୱାର୍ଡ"  ପାଇଁ ନାମାଙ୍କିତ କରାଯାଇଥିଲା । ପ୍ରକାଶନ ଏହି ଫିଲ୍ମର ବିକ୍ରୟ ଅଭିଜାନ ୨୭ ଜୁନ, ୨୦୦୫ ମସିହାରେ ଆରମ୍ଭ ହୋଇଥିଲା । ଏହାର ଟ୍ରେଲର ୱାର ଅଫ ଦି ୱାର୍ଲଡରେ ଜଡ଼ିତ ସିନେମା ଘର ଗୁଡିକରେ ପ୍ରଦର୍ଶିତ ହୋଇଥିଲା, ଯାହା ୨୯ ଜୁନରେ ଖୋଲା ଯାଇଥିଲା । ଏହି ଫିଲ୍ମର ଏକ ଉପନ୍ୟାସ ଓ କିଙ୍ଗ କଙ୍ଗ ଦି ଆଇସ ଲ୍ୟାଣ୍ଡ ଅଫ ଦି ସ୍କଲ ନାମକ ଏକ ପ୍ରିକ୍ୱଲ ଉପନ୍ୟାସ ମଧ୍ୟ ଲେଖା ଯାଇଥିଲା । ପୀଟର ଜ୍ୟାକ୍ସନଙ୍କର  "କିଙ୍ଗ କଙ୍ଗ"  ନାମକ ଏକ ବହୁ-ମଞ୍ଚ ଭିଡିଓ ଗେମ ଜାରୀ କରାଯାଇଥିଲା । ଦି ୱାର୍ଲ୍ଡ ଅଫ କଙ୍ଗ: ଏ ନ୍ୟାଚୁରାଲ ହିଷ୍ଟ୍ରୀ ଅଫ ସ୍କୁଲ ଆଇସଲ୍ୟାଣ୍ଡ ନାମକ ହାର୍ଡୱାର୍କ ପୁସ୍ତକ ମଧ୍ୟ ଥିଲା, ଯେଉଁଥିରେ ଫିଲ୍ମର କାଳ୍ପନିକ ବନ୍ୟଜୀବମାନଙ୍କର ବର୍ଣ୍ଣନା କରିବା ପାଇଁ ୱେଟା ୱାର୍କସପର କଳାକୃତି ରହିଥିଲା । ଜ୍ୟାକ୍ସନ, ଭବିଷ୍ୟରେ କୌଣସି ସମୟ ବ୍ୟବଧାନରେ ଥ୍ରୀ-ଡିରେ ଫିଲ୍ମକୁ ପୁନର୍ବାର ତିଆରି କରିବା ପାଇଁ ଇଚ୍ଛା ପ୍ରକାଶ କରିଛନ୍ତି । ଜ୍ୟାକ୍ସନଙ୍କୁ କିଙ୍ଗ କଙ୍ଗ ଶୁଟିଙ୍ଗ ମଧ୍ୟରେ ବହୁଥର ଥ୍ରୀ-ଡି କ୍ୟାମେରା ମାଧ୍ୟମରେ ଶୁଟିଙ୍ଗ କରିବାର ଦେଖା ଯାଇଛି ।
ହେପାଟାଇଟିସ ଇ ହେଉଛି ହେପାଟାଇଟିସ ଇ ଭୁତାଣୁ  ଦ୍ୱାରା ଯକୃତର ସଂକ୍ରମଣ ଯୋଗୁ ହୁଏ; ଏହା ଏକ ପ୍ରକାର ଭୁତାଣୁ ଜନିତ ଯକୃତ ପ୍ରଦାହ ରୋଗ  ଏହାର ଲକ୍ଷଣ ମଧ୍ୟରେ ଥକ୍କା, ବାନ୍ତି, ଯକୃତ ଉପରେ ଯନ୍ତ୍ରଣା, କଳା ପରିସ୍ରା ଏବଂ ହଳଦିଆ ଚର୍ମ ଇତ୍ୟାଦି ଦେଖାଯାଏ; ଯଦିଓ ଅନେକଙ୍କର କୌଣସି ଲକ୍ଷଣ ନଥାଏ  ସଂକ୍ରମିତ ହେବାର ୨ରୁ ୧୦ ସପ୍ତାହ ପରେ ଏହାର ଲକ୍ଷଣ ପ୍ରକାଶିତ ହୁଏ ଓ ଲକ୍ଷଣ ଗୁଡ଼ିକ 2 - 6 ସପ୍ତାହ ପର୍ଯ୍ୟନ୍ତ ରହେ । ବେଳେବେଳେ, ଦୁର୍ବଳ ପ୍ରତିରକ୍ଷା ପ୍ରଣାଳୀ ଥିବା ଲୋକଙ୍କଠାରେ ସଂକ୍ରମଣର ସମାଧାନ ହୁଏ ନାହିଁ ଏବଂ ସିରୋସିସ୍ ଭଳି ଜଟିଳ ରୋଗ ପରବର୍ତ୍ତୀ ସମୟରେ ଦେଖାଦେଇପାରେ  ଗର୍ଭବତୀ ମହିଳାମାନଙ୍କଠାରେ ଗୁରୁତର ସଂକ୍ରମଣ, ତୀବ୍ର ଯକୃତ ବିଫଳତା ହୋଇପାରେ  ମୁଖ୍ୟତଃ ଅପମିଶ୍ରିତ ଓ ଦୂଷିତ ଜଳ ପିଇବାଦ୍ୱାରା ହେପାଟାଇଟିସ ଇ ରୋଗ ବ୍ୟାପିଥାଏ; ଯଦିଓ ଏହା ଦରସିଝା ମାଂସ ଖାଇବାଦ୍ୱାରା ବିସ୍ତାର ହୋଇପାରୁଥିବା ଭୁତାଣୁ ଅଟେ  ଏହା ସାଧାରଣତଃ ଲୋକଙ୍କ ମଧ୍ୟରେ ସିଧାସଳଖ ବିସ୍ତାର ହୁଏ ନାହିଁ  ଏହା ଏକ ସକରାତ୍ମକ ଭାବନା  (ପଜିଟିଭ ସେନ୍ସ), ଅଣ-ବିକଶିତ, ଏକକ-ଷ୍ଟ୍ରାଣ୍ଡେଡ୍, ଆରଏନଏ   ଇକୋସାହେଡ୍ରାଲ୍ ଭୁତାଣୁ ଅଟେ  ରକ୍ତ କିମ୍ବା ମଳ ପରୀକ୍ଷାଦ୍ୱାରା ରୋଗ ନିର୍ଣ୍ଣୟ ହୋଇପାରେ। ଏହି ରୋଗ ୮ ପ୍ରକାର ଜେନୋଟାଇପ   ଭାବରେ ପୃଥକ କରିହେବ, ଯାହା ୪ଟି ସାହାଯ୍ୟରେ ପ୍ରାଥମିକ ଭାବରେ ଲୋକମାନେ ରୋଗଦ୍ୱାରା ସଂକ୍ରମିତ ହୁଅନ୍ତି । ଅନ୍ୟ ପ୍ରକାରର ଭୁତାଣୁ ହେପାଟାଇଟିସ୍ ମଧ୍ୟରେ ଏ, ବି, ସି, ଡି ଏବଂ ଏକ୍ସ ଅନ୍ତର୍ଭୁକ୍ତ ହୋଇପାରେ  ବିଶୁଦ୍ଧ ଜଳ ବ୍ୟବ‌ହାର ଏବଂ ଉପଯୁକ୍ତ ଶୌଚାଳୟ ବ୍ୟବହାର କରି ଏହି ରୋଗ ପ୍ରତିରୋଧ କରିହୁଏ  ଏଚଇଭି ଟିକା  ( 239) ଦେଇ ରୋଗ ରୋକିବାକୁ ଚୀନ ଦେଶରେ ଉପଲବ୍ଧ ହେଉଛି  । ଚିକିତ୍ସାରେ ସାଧାରଣତଃ ବିଶ୍ରାମ ଏବଂ ପର୍ଯ୍ୟାପ୍ତ ପରିମାଣର ତରଳ ପଦାର୍ଥ ପାନ କରି ଲକ୍ଷଣାତ୍ମକ ଯତ୍ନ କରାଯାଏ  କ୍ରନିକ୍ ରୋଗ କ୍ଷେତ୍ରରେ ରିବାଭିରିନ୍ ବ୍ୟବହୃତ ହୋଇପାରେ  ସନ ୨୦୧୫ରେ ଏହା ଯୋଗୁ ପ୍ରାୟ ୪୪,000 ଜଣ ଲୋକଙ୍କର ମୃତ୍ୟୁ ହୋଇଥିଲା । ଗର୍ଭଧାରଣର ତୃତୀୟ ମାସିକରେ ଏହି ରୋଗ ହେଲେ ପ୍ରାୟ୨୫% ମହିଳା ମରିପାରନ୍ତି  ସନ ୨୦୧୭ରେ ହେପାଟାଇଟିସ ଇ ରୋଗ ଯୋଗୁ ୧୯ ନିୟୁତରୁ ଅଧିକ ଲୋକଙ୍କୁ ପ୍ରଭାବିତ କରିବ ବୋଲି ଆକଳନ କରାଯାଇଥିଲା। ବିକାଶଶୀଳ ଦେଶମାନଙ୍କରେ ଏହା ଦେଖାଯାଏ ବିଶେଷତଃ ଏସିଆରେ ଅଧିକ ଦେଖାଯାଏ  ୧୫ରୁ ୩୦ ବର୍ଷ ବୟସ୍କ ପୁରୁଷମାନେ ସାଧାରଣତଃ ପ୍ରଭାବିତ ହୁଅନ୍ତି  ନିରାପଦ ଜଳ ମିଳିବା ଅସୁବିଧା ଯୋଗୁଁ ଏହା ଏକ ମହାମାରୀ ହୋଇପାରେ  ହେପାଟାଇଟିସ୍ ଇର ଆରମ୍ଭ ଅତି କମରେ ୧୯୫୫ ମସିହାରେ ନୂଆଦିଲ୍ଲୀରେ ହୋଇଥିଲା । ୧୯୮୩ ମସିହାରେ ଆଫଗାନିସ୍ତାନରେ ହୋଇଥିବା ବିସ୍ଫୋରଣର ଅନୁସନ୍ଧାନ କରୁଥିବା ଋଷିଆର ବୈଜ୍ଞାନିକମାନେ ଏହି ଜୀବାଣୁକୁ ପୃଥକ୍ କରିଥିଲେ।
ପାନ୍ଦୁଆ, ହୁଗୁଳି ଏକ ଭାରତୀୟ ଜନଗଣନା ସହର   ଅଟେ । ଏହା ପଶ୍ଚିମବଙ୍ଗର ହୁଗ୍ଲି ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ପାନ୍ଦୁଆ, ହୁଗୁଳି ୨୩.୦୭୪୯ ଉତ୍ତର ଅକ୍ଷାଂଶ ଓ ୮୮.୨୮୬୪ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୫୯ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ପାନ୍ଦୁଆ, ହୁଗୁଳି ସହରର ମୋଟ ଜନସଂଖ୍ୟା ୨୭୧୨୬ ଅଟେ । ସେଥି ମଧ୍ୟରୁ ୫୦.୫୮% ଜଣ ପରୁଷ ହୋଇଥିବା ବେଳେ ୪୯.୪୨% ଜଣ ନାରୀ ଅଟନ୍ତି । ପାନ୍ଦୁଆ, ହୁଗୁଳିର ସାକ୍ଷରତା ହାର ୬୭.୦୮% ଅଟେ । ଏହା ଜାତୀୟ ହାରଠାରୁ ୨.୨୪% ପ୍ରତିଶତ କମ ଅଟେ । ସେଥିରୁ ୩୬.୨୦% ପ୍ରତିଶତ ପୁରୁଷ ଓ ୩୦.୮୯% ନାରୀ ଅଟନ୍ତି । ୧୧.୫୧% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ବଙ୍ଗାଳୀ ପାନ୍ଦୁଆ, ହୁଗୁଳିର ସରକାରୀ ଭାଷା ଅଟେ ।
ଜେ. ଏଚ.ସତ୍ତାରଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆଚଳଚ୍ଚିତ୍ର କସ୍ତୁରୀ ୧୯୮୭ ମସିହାରେ ମୁକ୍ତିଲାଭ କରିଥିଲା ।
ଜୌନପୁର  ( :    ) ହିନ୍ଦୀ :     ଭାରତୀୟ ରାଜ୍ୟ ଉତ୍ତରପ୍ରଦେଶ ଏଅ ଏକ ମୁନ୍ସିପାଳ ସହର । ଜୌନପୁର ବରାନଶୀ ଜିଲାର ଉତ୍ତର ପଶ୍ଚିମରେ ଅବସ୍ଥିତ ଏହା ପୂର୍ବାଞ୍ଚଳର ଅନ୍ୟ ସହର ପରି ଦେଖାଯାଇଥାଏ । ତେବେ ଏହା ଏକ ଏଇତିହାସିକ ସ୍ଥଳ । ଇତିହାସ ଏହି ସହରର ଇତିହାସ 1359 ମସିହାରୁ ଲିପିବଦ୍ଧ । ପୂର୍ବରୁ ଏହାର ନାମ ଶିରାଜ -ଇ-ହିନ୍ଦ ଥିଲା । ଏହି ସହର ଫିରୋଜ ଶାହ ଟୁଗଳାକଙ୍କଦ୍ୱାରା ମହାମବାଦ ବିନ ତୁଘଳକ , ଯାହାଙ୍କୁ ଜୁଆନା ନାମରେ ଡକାଯାଉଥିଲା , ତାଙ୍କ ସ୍ମୃତିରେ ସ୍ଥାପନ କରିଥିଲେ । ଫିରୋଜ ଶାହ ମାଲିକ ସାରବାର ନାମକ ଜଣେ ନପୁଂଶକଙ୍କୁ ଏହାର ଶାସନ ଭାର ଦେଇଥିଲେ । 1393 ମସିହାରେ ମାଲିକ ସରବର ନିଜକୁ ସ୍ୱାଧୀନ ଘୋଷଣା କରିଥିଲେ । ସେ ଓ ତାଙ୍କର ପୌଷ୍ୟ ପୁତ୍ର ଶରକି ବଂଶ ସ୍ଥାପନ କରିଥିଲେ । ସେହି ସମୟରେ ଏହା ଏକ ବଳିଷ୍ଠ ସାମରିକ ଶାସନ ଭାବରେ ରହିଥିଲା । ସେମାନେ କେତେଥର ଦିଲ୍ଲୀ ଦରବାର ପାଇଁ ମଧ୍ୟ ବିପଦ ସୃଷ୍ଟି କରିଥିଲେ । 1402 ମସିହାରୁ 1440 ମସିହା ଯାଏ ମୁବାରକ ଶାହଙ୍କ ଶାସନ କଳାରେ ଜୌନପୁର ଏକ ବଳିଷ୍ଠ ରାଜ୍ୟ ହେଇ ରହିଲା । ଏହା ବିହାର ଅଞ୍ଚଳକୁ ମଧ୍ୟ ପରିବ୍ୟାପ୍ତ ହେଇଥିଲା । ଏପରିକି ବେଙ୍ଗଲର ସୁଲତାନେଟକୁ ମଧ୍ୟ ବିପଦ ସୃଷ୍ଟି କରିଥିଲେ । . 1456 ମସିହାରୁ 1476 ମସିହା ମଧ୍ୟରେ ହୁସେଇନ ଶାହ ଦିଲ୍ଲୀ ଆକ୍ରମଣ କରିଥିଲେ ମଧ୍ୟ ବହଲୁଲ ଖାନ ଲୋଦୀଙ୍କଦ୍ୱାରା ପରାସ୍ତ ହେଇଥିଲେ । ତାହା ପରେ ସିକନ୍ଦର ଲୋଦୀ ଏହି ରାଜ୍ୟ ଅଧିକାର କରିନେଇଥିଲେ । ଜୌନପୁର ସୁଲତାନେଟ ଉର୍ଦୁ ଓ ସୁଫି ସାହିତ୍ଯର ଏକ ମୁଖ୍ୟ କେନ୍ଦ୍ର ହେଇଥିଲା । ହିନ୍ଦୁ ଓ ମୁସଲିମ ମାନଙ୍କ ଭିତରେ ସମ୍ପ୍ରଦାୟିକ ସଦ ଭାବ ବଜାୟ ରହିଥିଲା । ଲୋଦୀ 1480 ମସିହାରେ ଏହାକୁ ନିଜ କବଲାକୁ ନେଲା ପରେ ଅନେକ ଶରକି ଭାସ୍କର୍ଜ୍ୟ ଥିବା ମହଲ ଓ ଅନନ୍ୟ ସ୍ଥାପତ୍ୟକୁ ନଷ୍ଟ କରିଦେଇଥିଲେ । ଶର୍କୀ ସମୟରେ ଅନେକ ମସଜିଦ ନିର୍ମିତ ହେଇଥିଲା । ଗୋମତୀ ନଦୀ ଉପରେ ଏକ ସେତୁ ମଧ୍ୟ ସେହି ସମୟରେ ନିର୍ମିତ ହେଇଥିଲା । ଜନସଂଖ୍ୟା 2011 ଜନଗଣନା ଅନୁସାରେ ସେଠାକାର ଲୋକ ସଂଖ୍ୟା 1,80,362 ଥିଲା । ଏଠି ମଧ୍ୟରୁ ପୁରୁଷ ସଂଖ୍ୟା 93,718 ଓ ମହିଳା ସଂଖ୍ୟା 86,644 ଥିଲା । ସାକ୍ଷ୍ୟରତା ହାର 81.22 ଥିଲା । ଜନ ଘନତ୍ୱ 1,113 ପ୍ରତି ବର୍ଗ କିଲୋମିଟର ଥିଲା । . ଧର୍ମ ବତମାନ ସେଠାରେ ହିନ୍ଦୁ ଧର୍ମର 63.48 % ଥିବା ବେଳେ ମୁସ୍ଲିମ ଓ ଅନ୍ୟ ଧର୍ମାର ବାକି ଜନସଂଖ୍ୟା ରହିଛନ୍ତି । ପୁନଶ୍ଚ ଦେଖଣା ଜୌନପୁର ଜୌନପୁରର ନଦୀ ଏଠାରେ ଗୋମତୀ , ସାଇ , ବରୁଣ ପିଲି ଓ ବାସୁହି ନଦୀ ପ୍ରବାହିତ । ଏଠାରେ ଉର୍ବର ଜମି ଥିବାରୁ ଫସଲ ଉତ୍ତମ ହେଇଥାଏ ।
ଛତିଶଗଡ଼ ଏକ କେନ୍ଦ୍ର ଭାରତରେ ଅବସ୍ଥିତ ରାଜ୍ୟ । ଏହା ୧ ନଭେମ୍ବର , ୨୦୦୦ରେ ମଧ୍ୟପ୍ରଦେଶର ଛତିଶଗଡ଼ି ଭାଷା କହୁଥିବା ଅଞ୍ଚଳ ସମୂହକୁ ନେଇ ଗଠିତ ହେଇଥିଲା ।
ଟାପଢୋଲ ଓଡ଼ିଶାର ଅନୁଗୋଳ ଜିଲ୍ଲାର ଆଠମଲ୍ଲିକ ବ୍ଲକ ଅନ୍ତର୍ଗତ ଏକ ଗାଆଁ । ଏହି ଗାଆଁଟି ଆଠମଲ୍ଲିକ ବିଧାନ ସଭା ନିର୍ବାଚନ ମଣ୍ଡଳୀ ଅନ୍ତର୍ଗତ । ଗମନାଗମନ ଏହା ଜିଲ୍ଲାର ସଦର ମହକୁମା ଅନୁଗୋଳଠାରୁ ୪୦ କି.ମି. ଦୂରରେ ଅବସ୍ଥିତ । ଶିକ୍ଷା ଏହାର ଅନତି ଦୂରରେ ଗୋଟିଏ ପ୍ରାଥମିକ ବିଦ୍ୟାଳୟ ଓ ଗୋଟିଏ ଉଚ୍ଚ ପ୍ରାଥମିକ ବିଦ୍ୟାଳୟ ଅଛି। ସଂସ୍କୃତି ଏହି ଗାଆଁଠାରୁ ଅଳ୍ପ ଦୂରରେ ଶିବମନ୍ଦିର ଅଛି । ଏଠାରେ ପ୍ରତିବର୍ଷ ମହା ଶିବରାତ୍ରି ଅନୁଷ୍ଠିତ ହୋଇଥାଏ ।
ତାଳପତ୍ର ପୋଥିଗୁଡ଼ିକ ଶୁଖିଲା ତାଳପତ୍ରରେ ତିଆରି ଅଭିଲେଖ । ଏଗୁଡ଼ିକ ସାଧାରଣତଃ ଅଭିଲେଖ ତିଆରି କାମରେ ଦକ୍ଷିଣ ଏସିଆ ଓ ଦକ୍ଷିଣପୂର୍ବ ଏସିଆରେ ପଞ୍ଚମ ଶତାବ୍ଦୀରେ ବ୍ୟବହୃତ ହେଉଥିଲା । ଏଗୁଡ଼ିକ ତା ' ଆଗରୁ ମଧ୍ୟ ବ୍ୟବହୃତ ହୋଇଥାଇପାରେ । ତାଳପତ୍ରରେ ଅଭିଲିଖନ ପ୍ରଥମେ ଦକ୍ଷିଣ ଏସିଆରୁ ଆରମ୍ଭ ହୋଇ ପରେ ବାକି ଦେଶମାନଙ୍କରେ ଆରମ୍ଭ ହୋଇଥିଲା । ବୋରାସସ ଜାତିର  (ପାଲମାଇରା ତାଳ) ଗଛର ପତ୍ର କିମ୍ବା ତାଳ  (ଓଳ ପତ୍ର, କରିଫା ଅମ୍ବ୍ରାକୁଲିଫେରା ବା ତାଳିପଟ ତାଳ) ଶୁଖିଲା ପତ୍ରକୁ ଧୂଆଁରେ ରଖାଯାଇ. ନେପାଳରୁ ମିଳିଥିବା ନବମ ଶତାବ୍ଦୀର ସଂସ୍କୃତ ଶୈବବାଦ ରଚନା ଏବେ ଯାଏ ଆବିଷ୍କୃତ ସର୍ବପୁରାତନ ପୋଥି  । ଏହା ଅଧୁନା କ୍ୟାମ୍ବ୍ରିଜ ବିଶ୍ୱବିଦ୍ୟାଳୟ ପାଠାଗାରରେ ସଂରକ୍ଷିତ । ଇତିହାସ ତାଳପତ୍ର ପୋଥିଗୁଡ଼ିକ ଚାରିକୋଣିଆ କରି କଟାଯାଇଥିବା ଶୁଖିଲା ତାଳପତ୍ର ଉପରେ କାଳିରେ ଲେଖାଯାଇଥାଏ । ସାଧାରଣତଃ ପ୍ରତିଟି ପତ୍ରରେ କଣା କରାଯାଇଥାଏ ଫଳରେ ସୂତାରେ ସେଗୁଡ଼ିକ ବାନ୍ଧି ବହି ଭଳି କରିହେବ । ତାଳପତ୍ର ପୋଥି କେବଳ ଏକ ନିର୍ଦ୍ଦିଷ୍ଟ ସମୟ ଲାଗି ତିଆରି ହୋଇଥିଲା  (କେଇ ଦଶନ୍ଧିରୁ ପାଖାପାଖି ୬୦୦ ବର୍ଷ ଯାଏ) ଓ ତାହା ପରେ ନୂଆ ତାଳପତ୍ରକୁ ଉତରାଯାଉଥିଲା  । ପୁରୁଣା ତାଳପତ୍ର ଆର୍ଦ୍ରତା, ପୋକମାନଙ୍କ ବଢ଼ିବା ଓ ପତ୍ରର ଭଙ୍ଗୁର ଗୁଣ ସକାଶେ ନଷ୍ଟ ହୋଇଯାଉଥିବା ହେତୁ ନଷ୍ଟ ହୋଇଯାଉଥିବାରୁ ଏହି ପଦ୍ଧତି ଆପଣାଯାଇଥିଲା । ଓଡ଼ିଶାରେ କରଣମାନେ ପ୍ରଥମେ ଚାଳପତ୍ରରେ ଅଭିଲେଖ କରଣୀରେ ଲେଖି ତାହା ରାଜାଙ୍କ ଅନୁମୋଦନ ନିମନ୍ତେ ପୃଷ୍ଠପୋଷକଙ୍କୁ ଦେଉଥିଲେ । ରାଜାଙ୍କ ଅନୁମୋଦନ ପାଇଲା ପରେ ତାହା ତମ୍ବାପଟାରେ ଖୋଦାଯାଉଥିଲା । ଷଷ୍ଟ ଶତାବ୍ଦୀରେ ପ୍ରଥମେ ଏକ ତମ୍ବାପଟା ଅଭିଲେଖ ତାଳପତ୍ରରୁ ନକଲ ହୋଇଥିଲା । ଏହି ଶତାବ୍ଦୀରେ ବିଧିବଦ୍ଧ ଭାବେ ତାଳପତ୍ରରେ ଲିଖନ ଆରମ୍ଭ ହୋଇଥିବାର ଅନୁମାନ କରାଯାଏ । ଗୋଲାକାର ଲିପିରେ ତାଳପତ୍ରରେ ଲେଖିବା ଅପେକ୍ଷାକୃତ ସହଜ ହେତୁ ଓଡ଼ିଆରେ ଲିଖିତ ତାଳପତ୍ରର ସଂଖ୍ୟା ସର୍ବାଧିକ । ଅଧୁନା ତନ୍ତ୍ର, ଦର୍ଶନ, ଜ୍ୟୋତିଷ, ଆୟୁର୍ବେଦ, ଧର୍ମଶାସ୍ତ୍ର, ପୁରାଣ, ବୈଦିକ ସାହିତ୍ୟ, ପୁରାଣ ଆଦି ଖୋଦିତ ହୋଇଥିବା ପୋଥିସବୁ ମଠ, ଦେଉଳ, ଗାଦି, ରାଜଉଆସ, ବ୍ରାହ୍ମଣ ଶାସନ ଆଦିରେ ରହିଛି ।
ପରିଚୟ କ୍ଲାଡିୟସ ଟଲେମୀ : ଆଲେକଜାଣ୍ଡ୍ରିଆର ପରିବ୍ରାଜକ ଏବଂ ଗ୍ରେକୋ-ଇଜପ୍ଟିଅନ ଲେଖକ । ସେ ଜଣେ ଗଣିତଶାସ୍ତ୍ରୀ,ଖଗୋଳବିଦ୍,ଜ୍ୟୋତିଷଶାସ୍ତ୍ରୀ ଏବଂ କବି ତଥା ପରିବ୍ରାଜକ ଭାବେ ପୃଥିବୀ ପ୍ରସିଦ୍ଧ । ତାଙ୍କ ଜନ୍ମ ଟୋଲେମସ୍ ସରସୀ ବା ପେଲୁସିୟମ୍ରେ ରୋମନ୍ ସାମ୍ରାଜ୍ୟରେ ହୋଇଥିଲା ।ଜୀବନକାଳ ୧୦ରୁ ୧୬୮ କିମ୍ବା ୧୦୦ରୁ ୧୭୮ ମଧ୍ୟରେ  । ଓଡ଼ିଶା ତଥା ଭାରତ ବିଷୟକ ଅନେକ ଐତିହାସିକ ତଥ୍ୟ ତାଙ୍କଦ୍ୱାରା ଲେଖାଯାଇଥିବା ଭ୍ରମଣ ପୁସ୍ତକ ଗୁଡିକରେ ମିଳିଯାଏ ।
ଈଶା ବସନ୍ତ ଯୋଶୀ  (ଜନ୍ମ ଈଶା ବସନ୍ତ ମୁକୁନ୍ଦ; ୩୧ ଡିସେମ୍ବର ୧୯୦୮, ମୃତ୍ୟୁ ଅଜଣା) ଜଣେ ଭାରତୀୟ ଲେଖିକା  । ସେ ଏଶା ଯୋଶୀ ନାମରେ ବ‌ହି ପ୍ରକାଶ କରୁଥିଲେ । ସେ ପ୍ରଥମ ଭାରତୀୟ ଭାବେ ବାଷ୍ଟନ୍ ଅଫ୍ ବ୍ରିଟିଶ୍‌ରେ ଗ୍ରହଣୀୟ ହୋଇଥିଲେ, ଯାହା ଲକ୍ଷ୍ନୌରେ ଥିବା ଲା ମାର୍ଟିନିଅର୍ ବାଳିକା ଉଚ୍ଚ ବିଦ୍ୟାଳୟ । ସେ ମଧ୍ୟ ସ୍ୱାଧୀନ ଭାବରତର ପ୍ରଥମ ମହିଳା ଭାବେ ଭାରତୀୟ ପ୍ରଶାସନିକ ଅଧିକାରୀ ଭାବେ ଯୋଗ ଦେଇଥିଲେ । ଆଦ୍ୟ ଜୀବନ ଓ ଶିକ୍ଷା ଯୋଶୀ ୩୧ ଡିସେମ୍ବର ୧୯୦୮ରେ ଜନ୍ମ ହୋଇଥିଲେ । ସେ ପ୍ରଥମ ଭାରତୀୟ ବାଳିକା ଭାବେ ଲକ୍ଷ୍ନୌର ଲା ମାର୍ଟିନିଅର୍ ବାଳିକା ଉଚ୍ଚ ବିଦ୍ୟାଳୟରେ ଶିକ୍ଷା ଗ୍ରହଣ କରିଥିଲେ । ସେ ଏହା ପରେ ଇସାବେଲା ଥବର୍ଣ୍ଣ ମହାବିଦ୍ୟାଳୟରେ ପଢ଼ିଥିଲେ ଓ ଲକ୍ଷ୍ନୌ ବିଶ୍ୱବିଦ୍ୟାଳୟରୁ କଳାରେ ସ୍ନାତ୍ତକୋତ୍ତର ଲାଭ କରିଥିଲେ । ପରେ ଉଚ୍ଚଶିକ୍ଷା ପାଇଁ ଯୁକ୍ତରାଜ୍ୟ ଯାଇଥିଲେ ଓ ଭାରତୀୟ ପ୍ରଶାସନିକ ସେବାର ଅଂଶ ହୋଇଥିଲେ । ବୃତ୍ତି ସ୍ୱାଧୀନ ଭାରତର ପ୍ରଥମ ମହିଳା ପ୍ରଶାସନିକ ଅଧିକାରୀ, ଈଶା ବସନ୍ତ ଯୋଶୀ ପ୍ରଥମେ ମାଜିଷ୍ଟ୍ରେଟ୍ ଓ ପରେ ଦିଲ୍ଲୀର ସ‌ହ କମିଶନର୍ ଭାବେ ନିଯୁକ୍ତି ପାଇଥିଲେ । ସେ ବ‌ହୁତ ବରିଷ୍ଠ ଓ ଗୁରୁତ୍ୱପୂର୍ଣ୍ଣ ପଦବୀରେ ରହିବା ପରେ ଜିଲ୍ଲା ଗ୍ୟାଜେଟ୍‌ର କମିଶନର୍ ଓ ରାଜ୍ୟ ସମ୍ପାଦକ ହୋଇଥିଲେ । ସେ ମଧ୍ୟ ଶିକ୍ଷା ମନ୍ତ୍ରଳାଳୟରେ କାମ କରିଥିଲେ । ପ୍ରଶାସନିକ ଅଧିକାରୀ ହେବା ସ‌ହ ସ, ୧୯୬୬ରେ ଅବସର ନେବାର କିଛି ବର୍ଷ ପୂର୍ବ ପର୍ଯ୍ୟନ୍ତ ଏକ ପତ୍ରିକା ସମ୍ପାଦନା କରୁଥିଲେ । ଅବସର ନେବା ପରେ ସେ ପୁଣିଥରେ ଲେଖିବା ଆରମ୍ଭ କରିଥିଲେ ।ସେ ଏଶା ଯୋଶୀ ନାମରେ ବ‌ହୁତ ବ‌ହି ପ୍ରକାଶ କରିଛନ୍ତି । ମୁଖ୍ୟ କାର୍ଯ୍ୟ , 81-7189-564-6 : , 81-7189-562, 1994, 1987 : , 1995 ବ୍ୟକ୍ତିଗତ ଜୀବନ ୨୦୦୪ରେ, ଏହା ପ୍ରକାଶ ପାଇଥିଲା ଯେ, ୯୬ ବର୍ଷୀୟ ବିଧବା ଈଶା ଯୋଶୀ, ଲକ୍ଷ୍ନୌର କାବିର୍ ମାର୍ଗରେ ଥିବା ସ୍ନୋ ହ୍ୱାଇଟ୍ ମାନ୍‌ସନ୍‌ର ସେବକ ଗୃହରେ ଦୂର ସମ୍ପର୍କୀୟଙ୍କ ପାଖରେ ଅଛନ୍ରି । ଗଣମାଧ୍ୟମରେ ପ୍ରକାଶ ପାଇବା ପରେ ତାକୁ ଭିତରକୁ ନିଆଯାଇଥିଲା ।
ଚକ ହେଉଛି ଏକ ବୃତ୍ତୀୟ ସରଳ ଯନ୍ତ୍ର। ଚକ ଓ ଅଖ ସାହାଯ୍ୟରେ କୌଣସି ଭାରକୁ ସହଜରେ ପରିବହନ କରି ହୁଏ। ଯଦିଓ ପ୍ରାଥମିକ ଚକ ପରିବହନ ପାଇଁ ଦରକାର ହେଉଥିଲା, ଆଧୁନିକ ସମୟରେ ଏହାର ବ୍ୟବହାର ବହୁମୁଖୀ। ପରିବହନରେ ଏହା ସରଳରୈଖିକ ଘର୍ଷଣକୁ ବୃତ୍ତୀୟ ଘର୍ଷଣରେ ପରିବର୍ତ୍ତନ କରି କାମକୁ ସହଜ କରିଥାଏ। ଖ୍ରୀ.ପୂ. ୩୫୦୦ରେ କୁମ୍ଭାରଚକ ଓ ସ୍ଲେଜ୍‌ଗାଡ଼ିକୁ ମିଶାଇ ଅଖଚକର ଉଦ୍ଭାବନ ହୋଇଥିଲା। ଚକର ବ୍ୟବହାର ସାଧାରଣ ଜୀବନରେ ଅନେକ। ପୁରାଣରୁ ଆରମ୍ଭ କରି ଆଧୁନିକ ଟେକ୍ନୋଲୋଜିରେ ଚକର ପ୍ରଭାବ ସୁଦୂରବିସ୍ତାରୀ। ଧାର୍ମିକ ବିଶ୍ୱାସ ଭଗବାନ ବିଷ୍ଣୁଙ୍କ ଆୟୁଧ ହେଉଛନ୍ତି ସୁଦର୍ଶନ ଚକ୍ର। ଏବେ ମଧ୍ୟ ସୁଦର୍ଶନ ଚକ୍ର ପୁରୀ ଶ୍ରୀମନ୍ଦିରରେ ପ୍ରଭୁ ଜଗନ୍ନାଥ, ବଳଭଦ୍ର ଓ ଦେବୀ ଶୁଭଦ୍ରାଙ୍କ ସହିତ ଚତୁର୍ଧାମୂର୍ତ୍ତୀ ଭାବେ ପୂଜା ପାଉଛନ୍ତି। ପ୍ରଭୁ ଜଗନ୍ନାଥଙ୍କ ଆଖିର ଆକୃତି ହେଉଛି ଚକ୍ରାକାର। ଆହୁରି ମଧ୍ୟ ପୁରୀକୁ ଯାଉଥିବା ଭକ୍ତମାନେ ଦୂରରୁ ଶ୍ରୀମନ୍ଦିରର ନୀଳଚକ୍ର ଦେଖିପାରିଥାନ୍ତି। ନୀଳଚକ୍ର ଦର୍ଶନ ମାତ୍ରେ ଯାତ୍ରା କଷ୍ଟ ଲାଘବ ହୁଏ ବୋଲି ଲୋକ ବିଶ୍ୱାସ ଅଛି‌। ବିଶ୍ୱ ଐତିହ୍ୟ ମାନ୍ୟତା ପ୍ରାପ୍ତ କୋଣାର୍କର ସୂର୍ଯ୍ୟ ମନ୍ଦିର ଯେତିକି ପ୍ରସିଦ୍ଧ, ରଥ ଢାଞ୍ଚାରେ ମନ୍ଦିରର ନିର୍ମାଣ ଓ ମନ୍ଦିର ଗାତ୍ରରେ ଚକର ଶିଳ୍ପକଳା ସେତିକି ପ୍ରସିଦ୍ଧ। ଗଣତନ୍ତ୍ର ଭାରତୀୟ ଜାତୀୟ ପତାକାକୁ ତ୍ରିରଙ୍ଗା ପତାକା ମଧ୍ୟ କୁହାଯାଏ। ନାରଙ୍ଗୀ, ଶ୍ୱେତ ଓ ସବୁଜ ରଙ୍ଗରେ ରଙ୍ଗାୟିତ ହେଲେ ମଧ୍ୟ ଅଶୋକ ଚକ୍ର ହେଉଛି ପତାକାର ମୁଖ୍ୟ ଅଂଶ। ଭାରତ ସରକାରଙ୍କ ତରଫରୁ ପ୍ରଦାନ କରାଯାଉଥିବା ସାମରିକ ସମ୍ମାନ ମଧ୍ୟରେ ବୀର ଚକ୍ର, ମହାବୀର ଚକ୍ର, ପରମବୀର ଚକ୍ର, ସୌର୍ଯ୍ୟ ଚକ୍ର, କିର୍ତ୍ତୀ ଚକ୍ର ଓ ଅଶୋକ ଚକ୍ର ସମ୍ମାନ ଅତ୍ୟନ୍ତ ଗୁରୁତ୍ୱ ବହନ କରେ। ବିଜ୍ଞାନ କେଉଁ ଆଦିମ ଯୁଗରୁ ମଣିଷ ସୂର୍ଯ୍ୟର ଗୋଲାକାର ସ୍ୱରୂପ ପ୍ରତି ଜିଜ୍ଞାସା ଜ୍ଞାପନ କରିଆସିଛି। ଚନ୍ଦ୍ରର କେତେବେଳେ ଚକ୍ରାକାର, ଅନ୍ୟ ବେଳେ ଖଣ୍ଡିଆ ରୂପ ଏପରି ଜିଜ୍ଞାସାକୁ ଇନ୍ଧନ ଦେଇଛି। କାଳକ୍ରମେ ଏକଥା ମଧ୍ୟ ପ୍ରମାଣିତ ହୋଇଛି ଯେ ପୃଥିବୀର ଆକାର ହେଉଛି ଗୋଲାକାର। ସୂର୍ଯ୍ୟ ଓ ଚନ୍ଦ୍ରର ଚକ୍ରାକାର ମଧ୍ୟ ଆମର ଧାର୍ମିକ ବିଶ୍ୱାସକୁ ପୁଷ୍ଟ କରିଛି। ପ୍ରଭୁ ଜଗନ୍ନାଥଙ୍କ ଦୁଇ ଚକାଆଖି ସୂର୍ଯ୍ୟ ଓ ଚନ୍ଦ୍ରଙ୍କ ପ୍ରତିରୂପ ବୋଲି ବିଶ୍ୱାସ କରାଯାଏ। ପଦାର୍ଥ ବିଜ୍ଞାନ କୌଣସି ପଦାର୍ଥ ସର୍ବନିମ୍ନ ପାର୍ଶ୍ୱତଳ ପାଇବା ପାଇଁ ଗୋଲାକାର ଆକାର ଧାରଣ କରେ। ପୃଥିବୀର ବାୟୁମଣ୍ଡଳରେ ସବୁଦିଗରୁ ଚାପ ଯୋଗୁ ଜଳବିନ୍ଦୁମାନେ ଗୋଲାକାର ହୋଇଥାଆନ୍ତି। ମହାକାଶରେ ଜ୍ୟୋତିଷ୍କମାନେ ନିଜର ଆଭ୍ୟନ୍ତରୀଣ ମାଧ୍ୟାକର୍ଷଣ ଯୋଗୁ ଗୋଲାକାର ଆକୃତି ଧାରଣ କରିଥାଆନ୍ତି। ଗୋଟିଏ ଜ୍ୟୋତିଷ୍କ  ଉଦାହରଣ-ଉଲ୍‌କାପିଣ୍ଡ  ହାରାହାରି ୧୦୦ କି.ମି. ବ୍ୟାସରୁ କମ୍‌ ହେଲେ ଅନିୟମିତ ଆକୃତିରେ ଥାଆନ୍ତି। ବ୍ୟାସ ୧୦୦ କି.ମି.ରୁ ଅଧିକ ହେଲେ ନିଜର ମାଧ୍ୟାକର୍ଷଣ ଶକ୍ତି ଜ୍ୟୋତିଷ୍କକୁ ଗୋଲକ ଆକାର ପ୍ରଦାନ କରେ। ଜ୍ୟାମିତି ଜ୍ୟାମିତିର ବୃତ୍ତ ହେଉଛି ଏକ ଅବିଛେଦ୍ୟ ଅଙ୍ଗ। କୌଣସି ବୃତ୍ତର ପରିଧି ଓ ବ୍ୟାସର ଅନୁପାତ ହେଉଛି ଏକ ସ୍ତିରାଙ୍କ। ଏହାକୁ ପାଇ   ମଧ୍ୟ କୁହାଯାଏ। ଗଣିତଶାସ୍ତ୍ରରେ ପାଇର ଆବିଷ୍କାର ଯୁଗୋପଯୋଗୀ। ଆଧୁନିକ ବୈଷୟିକ ବିଦ୍ୟାରେ ପାଇର ପ୍ରୟୋଗ ଜରୁରୀ। ପରିବହନ ଚକ କହିଲେ ଯାହା ଆମ ମନକୁ ପ୍ରଥମେ ଆସିଥାଏ ତାହା ହେଉଛି କୌଣସି ଗାଡ଼ିର ଚକ। ପ୍ରାଥମିକ ଚକର ବ୍ୟବହାର ଯଦିଓ କେବଳ ଭାର ବୋହିବା ପାଇଁ ଥିଲା, ଏବେର ଚକ କେବଳ ସେତିକିରେ ସୀମିତ ନରହି ସୌନ୍ଦର୍ଯ୍ୟରେ ଅଂଶଗ୍ରହଣ କରୁଛି।